Mədəniyyət 01.12.18 15:37\nNoyabrın 30-da Cəlilabad rayonunda “Bölgələrdən bölgələrə” yaradıcılıq festivalının yekun tədbiri keçirilib.\nAxşam.az-ın məlumatına görə, tədbirdə çıxış edən mədəniyyət naziri Əbülfəs Qarayev Mədəniyyət Nazirliyinin təşəbbüsü ilə cari ilin iyun-avqust aylarında reallaşan “Bölgələrdən bölgələrə” festivalının əhəmiyyətini yüksək qiymətləndirib. Bildirib ki, zəngin dövlətçilik ənənələrinə malik olan Azərbaycan xalqının mədəni irsinin təbliği, regionların mədəni potensialının nümayiş etdirilməsi, bölgələrarası mübadilənin genişləndirilməsi məqsədini daşıyan layihə geniş əks-səda doğurub.\nDiqqətə çatdırılıb ki, Azərbaycan Xalq Cümhuriyyətinin 100 illiyi münasibətilə keçirilən “Bölgələrdən bölgələrə” yaradıcılıq festivalı bütün ölkəmizi gəzib. Layihə iyunun 25-dən avqustun 10-dək ardıcıl olaraq hər həftə Mədəniyyət Nazirliyinin 15 regional idarəsinin şəhər və rayonlarında gerçəkləşib. Nazirliyin regional idarələri tərəfindən qurulan festival çadırları yerli sakinlərin və qonaqların marağına səbəb olub.\nNazir festivalın keçirilməsində əməyi olan hər kəsə öz minnətdarlığını bildirib, onlara gələcək fəaliyyətlərində uğurlar arzu edib.\nƏbülfəs Qarayev festivalın işinin təşkilinə verdiyi dəstəyə görə Masallı Rayon İcra Hakimiyyətinin başçısı Rafil Hüseynov, Oğuz Rayon İcra Hakimiyyətinin başçısı Eyvaz Qurbanov və Sabirabad Rayon İcra Hakimiyyətinin başçısı Nazim İsmayılova nazirliyin fəxri fərmanlarını təqdim edib.\nDaha sonra tədbir iştirakçıları Cəlilabad Olimpiya Kompleksində nümayiş etdirilən xalq sənətkarlıq nümunələrinin, rəssamların əl işlərinin sərgi-yarmarkası ilə tanış olublar.\nQeyd edək ki, “100 illik tariximiz” devizi altında reallaşan “Bölgələrdən bölgələrə” festivalına iyunun 25-də Masallı şəhərində (Masallı Regional Mədəniyyət İdarəsi) start verilib. Festival iyunun 26-da Lənkəranda, iyunun 30-da Salyanda (Biləsuvar Regional Mədəniyyət İdarəsi), 1 iyulda Sabirabadda, 7 iyulda Füzuli rayonunun Horadiz şəhərində (Kürdəmir Regional Mədəniyyət İdarəsi), ardınca Ağdamın (Ağcabədi Regional Mədəniyyət İdarəsi) Quzanlı qəsəbəsində (8 iyul), Göyçay (Ağdaş Regional Mədəniyyət İdarəsi) şəhərində (14 iyul), Mingəçevir (Bərdə Regional Mədəniyyət İdarəsi) şəhərində (15 iyul) təşkil olunub. Daha sonra layihənin növbəti mərhələləri iyulun 21-də Göygöl rayonunda (Şəmkir Regional Mədəniyyət İdarəsi), 22-də Naftalan şəhərində (Gəncə Regional Mədəniyyət İdarəsi), iyulun 27-də Oğuz şəhərində (Şəki Regional Mədəniyyət İdarəsi), 28-də isə İsmayıllıda gerçəkləşib. Layihənin son üç tədbiri 3 avqustda Qusarda (Xaçmaz Regional Mədəniyyət İdarəsi), 4 avqustda Sumqayıtda, avqustun 10-da Tovuzda (Ağstafa Regional Mədəniyyət İdarəsi) təşkil olunub. Festivalın tədbirlərində nazirliyin regional idarələrinin hər biri öz guşə-çadırı ilə təmsil olunub.


12274 | 2021-04-21 18:15:55\nSuriyanın hazırkı Prezidenti Bəşər Əsəd prezident seçkilərində namizəd olaraq qeydiyyatdan keçmək üçün ölkənin Ali Konstitusiya Məhkəməsinə müraciət edib.\nBu barədə Suriyanın SANA agentliyi məlumat yayıb.\n“Ali Konstitusiya Məhkəməsi Bəşər Əsədin Suriya prezidentliyinə namizədliyinin qeydə alınması üçün müraciət ünvanladığını barədə xəbər yayıb”, - deyə Suriya parlamentinin sədri Hammud Sabaq bildirib.\nSuriyada növbəti prezident seçkiləri mayın 26-da keçiriləcək.\nQeyd olunur ki, aprelin 19-dan etibarən Suriyanın Ali Konstitusiya Məhkəməsi prezident seçkilərində namizədliyini irəli sürmək istəyən siyasətçilərin sənəd qəbulunun başlandığını bildirib. Qeydiyyat 10 gün davam edəcək.\nKonstitusiyaya görə, son 10 ildə Suriyada yaşayan, xarici pasportu olmayan 40 yaşdan yuxarı hər bir vətəndaş prezident seçkilərində namizədliyinin təsdiq edilməsi üçün Ali Konstitusiya Məhkəməsinə müraciət edə bilər.


Xiaomi 2020 telefon modelleri – Kontakt Home\nXiaomi 2020 telefon modelleri\nXiaomi 2020 telefon modelleri ilə hər an online olun! Mobil telefonların istifadəsində istehlakçıların ehtiyaclarına uyğun olaraq fərqli funksiya tələbləri mövcuddur. Gücü, sürəti, kameranın xüsusiyyətləri və ölçüsü kimi amillər fərqli istifadəçi növləri üçün fərqli şəkildə istənilir. Bu çərçivədə Xiaomi markası, geniş istifadəçi tiplərinə uyğun bir çox çeşidli smartfon modelini təklif edir. Mobil telefon seçiminin əsas elementlərindən biri ROM-dur. ROM daxili yaddaş olaraq nə qədər böyükdürsə, daha çox məlumat saxlamaq mümkündür. Xiaomi smartfon modelləri 128 GB-a qədər daxili yaddaşa malik variantları təklif edir. Daxili yaddaş kifayət deyilsə, microSD kart dəstəyi olan modellər saxlama yerini 256GB-a qədər genişləndirə bilər. Xiaomi 2020 telefon modelleri qiymətləri ümumiyyətlə modellərin aparat, performans və kamera imkanlarından asılı olaraq dəyişir. RAM, modellərdə performansa təsir edən amillərdən biri olaraq bu səbəbdən çox vacibdir. Xiaomi telefon seçimləri arasında 2 GB-dan 8 GB-a qədər olan RAM səviyyəsi olan modellər var. 8 GB kimi yüksək sürətli modellər, tətbiqləri istifadə edərkən və keçid edərkən yüksək sürətli bir performans əldə etməyə şərait yaradır. Proqramlarda batareyanın istifadəsinə və sürətinə təsir göstərən bir əlavə amil olaraq, prosessor Xiaomi telefon modellərində əhəmiyyətli bir xüsusiyyətdir.\nXiaomi 2020 telefon modelleri Kontakt Home mağazalarında!\nXiaomi 2020 telefon modelleri sizə sosial şəbəkələrdən maksimum həzz almağa imkan verəcəkdir.Gündəlik batareyadan istifadədə səmərəliliyə və performansa təsir göstərən 4 + 4/8 əsas modellərinin çipi, dəyişən ətraf mühit şəraitində sürətini itirmədən istifadə etməyə imkan verir. Xiaomi cib telefonunun xüsusiyyətləri arasında, görkəmli batareya xüsusiyyətləri də olduqca müvəffəqdir. Davamlı batareyası 5300 mAh qədər tutumu olan xiaomi 2020 telefon modelleri mövcuddur. Gün ərzində təkrar doldurulma ehtiyacını aradan qaldıran yüksək batareya tutumlu modellər, xüsusən də uzun müddətli açıq hava fəaliyyətlərində üstün performansı təmin edir. Daxili avadanlıqlarda və xarici avadanlıqlarda təmin etdiyi yüksək performans xüsusiyyətlərini göstərən Xiaomi markasının şüşə və korpusu toz, cızıqlar, su və təsirlərinə qarşı yüksək dərəcədə davamlıdır. Bu şəkildə cihaz estetik görünüşünə zərər vermədən uzun müddətli istifadə edilə bilər.


Təranə Səmədova - "Həbsimi sifariş etmişdilər" - VİDEO » Kainat.Tv\nTəranə Səmədova - "Həbsimi sifariş etmişdilər" - VİDEO\n28-may-2019, 15:40 24\nGüninfo.az Təranə Səmədovanın Axşam.az-a müsahibəsini təqdim edir:\n- Qətiyyən gözləmirdim. Müəyyən vaxt cəza çəkib, azadlığa çıxandan sonra nələrsə danışmaq, onların mənim əleyhimə çevrilməsini istəmirəm. Susmağı seçirəm... Məhkəmədə bəraət alacağıma ümid edirdim. Üsyançı obrazı yaratmaq istəmirəm. Mən orada susmağı öyrəndim. "HƏBSİMİ SİFARİŞ ETMİŞDİLƏR"\n- Həyatda hər zaman qalib ola bilməzsən. Müəyyən məqamda məğlub olmalısan, dostu düşməndən ayıra bilmək üçün lazımdır. Bu pisliyi mənə edənlər... Şərhlərdə oxuyuram, məndən şikayət edən insanları qurban kimi qələmə verirlər: onların da anası var. O qınayan insanlar həmin şəxslərin həyatına kənardan baxsınlar. Görün, o şikayət edənlər əziyyət çəkən ananın övladlarına oxşayır? Cəmiyyətin çox yüngül həyat tərzi keçirən üzvləridir. Onlar üçün bu həyatda itirəcək heç nə yoxdur. Belə bir oyunun qurbanı olmaq dəhşətdir. Onlar vicdan əzabı çəkən deyildi. Günahı özümdə görürəm. O qədər ürəyi yumşaq olmuşam. Kimsənin qəlbinə dəyə bilmirdim. Yüngül həyat tərzi yaşayan, hansısa əxlaqsızlıq edənlərin mənfi tərəfin heç vaxt görmürdüm. Hər zaman deyirdim ki, hərənin öz həyatı var. Bu sınaq dövrü mənə öyrətdi ki, kimisə yazıq olduğu üçün yaxına buraxmaq olmaz. Özümü qınayıram ki, niyə mən onlara sirrimi dedim? Boşluqlarımdan istifadə edib, məhkəmədə üzümə durdular."BU QƏDƏR ÖNƏMLİ DÜŞMƏN OLDUĞUMU BİLMİRDİM"\n- Elə bil yuxuda idim, oyandım. İndi evimdə rahat yatıram, gecələr ayılmıram da. Amma harasa restorana gedəndə, qəribə gəlir mənə."ELƏ MƏHKUMLAR VAR Kİ, DEYİRSƏN, BUNU YANDIRMAQ LAZIMDIR"\n- Dəhşət idi... Ora girən rejissor neçə senari, yazıçı neçə kitab yazar. Kimi övladını, kimi doğmasın öldürüb. Qınamayın, günahdır. Allah heç kimin ağlını başından almasın. Allahdan arzulayıram ki, ağlımı alınca, canımı alsın. Həyat yoldaşını, kimisə öldürəni qınamıram. Amma övladı öldürmək...- (Pərviz) Məhbuslar arasında çəkindiyiniz var idi?


Rusiya ən sərt formada təzyiqə başladı – Nə olur, olsun Azərbaycan müharibə etməsin – A24.Az\nA24.AzManşetRusiya ən sərt formada təzyiqə başladı – Nə olur, olsun Azərbaycan müharibə etməsin\nRusiya ən sərt formada təzyiqə başladı - Nə olur, olsun Azərbaycan müharibə etməsin\nRusiyanın hər yolla Ermənistana dəstək nümayiş etdirdiyi bir vaxtda prezidentlərin görüşünün hansı nəticə verəcəyi müzakirə mövzusuna çevrilib.\nGörüşün payızda baş tutacağı deyilsə də hələlik dəqiq vaxt məlum deyil. Politoloq Fikrət Sadıqov A24.Az-a təşkilatçısının Rusiya olacağı Azərbaycan və Ermənistan prezidentlərinin birgə görüşünü şərh edib.\nPolitoloqun görüşdən gözləntiləri heç də ümidverici deyil:\n“Minsk qrupu tərəfindən yeni təklif və təşəbbüs irəli sürülməzsə görüşün heç bir nəticəsi olmayacaq Çünki biz artıq bütün mərhələlərdən keçmişik. Biz torpaqlarımızı azad etməyə hazırıq, bunu artıq təcrübədə də göstərmişik. Lakin ABŞ və Fransada yeni prezidentlərin seçilməsi, dövlət başçımıza məktublarında ümidverici bəyanatlar, ifadələr söyləmələri hər hansı bir təşəbbüsün irəli sürüləcəyini düşünməmizə əsas verir. Onlar çox istərdi ki, Azərbaycanla münasibətlərini inkişaf etdirsin. Lakin bu o demək deyil ki, onlar Ermənistandan üz döndərəcək. Amma Azərbaycanın maraqlarını da qabarıq şəkildə dərk etməlidirlər. Əsas odur ki, Ermənistana müəyyən təzyiqlər göstərilsin. Və bunun əsasında torpaqların azad olunması prosesinə başlanılsın. O zaman biz hər hansı bir nəticəyə gələ bilərik. Onlar bunu yaxşı başa düşür”- deyə politoloq bildirib.\nFikrət Sadıqov Rusiyanın Ermənistana göstərdiyi dəstək mövzusuna da toxunub. Deyib ki, Rusiyanın əsas marağı bu məsələdə Ermənistanın burnunun belə qanamaması yönündədir.\n“Çünki bunu Ermənistanın özü də etriaf edir ki, Azərbaycanla üz-üzə gəlmək onların xeyrinə olmayacaq. Ona görə də Rusiya nazirləri, ölkə başçılarını görüşdürüb kompramisə gəlməyə çalışır. Aydın məsələdir ki, bizim mövqeyimiz prinsipial və barışmazdır. Bizim torpaqlarımız azad olunmayana qədər heç bir güzəştə getməyəcəyik. Bunu dəfələrlə dövlət başçısı bəyan edib. Onlar çalışır ya nazirlər ya da dövlət başçıları səviyyəsində görüşlər təşkil etsin, hansısa diplomatik yolla məsələni həll etsin. Amma yeni bir təklif edilməzsə bu mümkün olmayacaq”.\nAbid Şərifov işdən çıxarılmasından danışdı Medvedev Novruz Məmmədovu təbrik etdi Deputatların sayı azaldı Bu Nazirlər POSTUNDAN GETDİ- YENİ TƏYİNATLARDA İSƏ... İran Vaşinqtonu xəbərdar etdi


Qətnamələrin qəbulu gözlənilir ki, bunlardan birində Qarabağ münaqişəsi haqqında müddəa olacaq" />\nQətnamələrin qəbulu gözlənilir ki, bunlardan birində Qarabağ münaqişəsi haqqında müddəa olacaq\nYerevanda Beynəlxalq Frankofoniya Təşkilatının 17-ci sammiti öz işinə başlayıb. Tədbir iki gün davam edəcək. Sammit “Birlikdə yaşamaq” devizi altında keçirilir və aşağıdakı prinsipləri təsbit edir: həmrəyliyə, humanitar dəyərlərə və rəngarəngliyə Frankofoniya regionunda sülhün və çiçəklənmənin əsası timsalında hörmətlə yanaşmaq.\nFrankofoniyanın 17-ci sammitinin loqotipi kimi Ermənistanın simvollarından biri olan nar seçilib. İştirakçılara belə bir izahat verilib ki, bu kontekstdə o, bütün Frankofoniya məkanında sülhü və çiçəklənməni simvolizə edir.\nSammitdə kim iştirak edir\nSammitin təntənəli açılış mərasimində qonaqları Beynəlxalq Frankofoniya Təşkilatının baş katibi Mikael Jan, Ermənistanın baş naziri Nikol Paşinyan və onun həyat yoldaşı Anna Akopyan qarşılayıblar.\nƏləlxüsus, sammitdə Fransa prezidenti Emmanuel Makron və Kanadanın baş naziri Castin Trüdo iştirak edirlər.\nSammit Ermənistanda Frakofoniya həftəsinin əsas tədbiri olacaq. Həftə oktyabrın 7-də başlayıb və müstəqil Ermənistan tarixinin ən kütləvi hadisəsi ola bilər.\nNikol Paşinyan nə deyib\nÖzünün salamlama nitqində Ermənistanın baş naziri Nikol Paşinyan bütün dünyada məşhur olan şansonye Şarl Aznavuru xatırlayıb. Musiqiçi sammitdə iştirak etmək üçün Ermənistana gəlməyi planlaşdırırdı. Və Paşinyan onun ölümü ilə bağlı çox təəssüfləndiyini ifadə edib:\n«Böyük şəxsiyyət, fransız dilinin səfiri. Özünün deməyi xoşladığı kimi, 100 faiz erməni, lakin eyni zamanda 100 faiz fransız, yanımızda olmaq istəyirdi».\nNikol Paşinyan çıxışının əhəmiyyətli hissəsini hazırda bəşəriyyət qarşısında duran çağırışlara, xüsusilə, təhlükəsizlik probleminə həsr edib. O, Qarabağ münaqişəsi mövzusuna toxunub və bildirib ki, Ermənistan məsələnin sülh yolu ilə həlli prinsipinə sadiqdir. Paşinyan növbəti dəfə vurğulayıb ki, Dağlıq Qarabağ danışıqlar prosesində iştirak etməlidir:\n«Əminik ki, Dağlıq Qarabağ danışıqlar prosesində həlledici səsə sahib olmalıdır. Və Dağlıq Qarabağın statusu Dağlıq Qarabağ xalqının iradəsinin hüquqi qüvvəyə malik olan ifadəsi əsasında həll edilməlidir».\nEmmanuel Makron nə deyib\nFransa prezidenti Emmanuel Makron da Şarl Aznavuru xatırlayıb:\n«Bu yaxınlarda Şarlla görüşmüşdüm. O, Tokioya səfərə hazırlaşırdı və Ermənistana nəzərdə tutulan səfərlə bağlı səbirsizliyini ifadə edirdi. Bu, onun sevimli Ermənistanı ilə növbəti görüşü ola bilərdi. Aznavur həyatı, bizi birləşdirən hər şeyi simvolizə edir.\nHeç bir şeyi – nə əlaqələri, nə əlindən tutanı olan qaçqın oğlu. Erməni dili onun ana dili idi, ikinci dili gürcü dili idi. İndi isə elə bir fransız yoxdur ki, Aznavurun adını dahi fransız şairlərinin sırasında çəkməsin».\nMakron həmçinin qeyd edib ki, sammitin keçirilməsi Ermənistan üçün vacib tədbirdir, Ermənistan özü isə Frankofoniya təşkilatında vacib yer tutur.\n«Minlərlə erməni Fransanı möhkəmləndirib və onu öz ölkəsi kimi müdafiə edib. Fransa Ermənistana qarşılıqlı sevgi ilə cavab verir. “Ermənistan” demək kifayətdir ki, Parisdə, Lionda, Marseldə və onlarla başqa şəhərdə insanlarda ən işıqlı hisslər oyansın. Fransa üçün Ermənistan yalnız çoxəsrlik mədəniyyət və tarix demək deyil. Bu həm də xalqının böyük faciəsindən sonra buraya gəlmiş minlərlə ermənidir. Onlar Fransaya bir çox artistləri, alimləri, idmançıları bəxş ediblər».\nFrankofoniya sammiti nədir\nFrankofoniya – fransız dilində danışan ölkələri birləşdirən iri beynəlxalq təşkilatdır. Hazırda təşkilatın 58 üzvü var. Təşkilata daxil olarkən əhalinin fransız dili biliklərinin səviyyəsi deyil, Fransa ilə mədəni əlaqələrin və əməkdaşlığın səviyyəsi əsas götürülür.\nHəmçinin saytda oxuyun: Sammitin Yerevanda keçirilməsi faktı və Beynəlxalq Frankofoniya Təşkilatında Ermənistanın sədrliyi nə ilə unikaldır\nSammitin gedişində qonaqlar çıxış edəcək və iştirakçı ölkələr üçün əhəmiyyətli məsələlər üzrə müzakirələr aparılacaq.\nSammit çərçivəsində bir neçə sənəd qəbul ediləcək. Bunlardan başlıcası “Birlikdə yaşamaq” Yerevan bəyannaməsidir. Bundan əlavə, altı qətnamə qəbul olunacaq ki, onlardan biri münaqişələrin, o cümlədən Qarabağ münaqişəsinin tənzimlənməsinə aiddir.


Deputat: “Azərbaycanda yeni siyasi konfiqurasiya formalaşır” – Xalq.Az\nDeputat: “Azərbaycanda yeni siyasi konfiqurasiya formalaşır”\nSiyasi dialoq mühitinin yaradılması üçün addımların atılmasının ölkə başçısının tapşırıqları əsasında həyata keçirildiyi məlumdur. Milli Məclisin deputatı Anar Məmmədov XALQ.AZ-a bildirib ki, Prezident İlham Əliyev problemləri həll etmək istəyir və açıq bəyan edir ki, heç bir kənar qüvvə Azərbaycana təzyiq edə bilməz. Problemlər ölkə daxilində öz həllini tapmalıdır və hakimiyyət bütün məsələlərdə dialoqa və müzakirələrə hazırdır. İqtidar ölkə daxilində hər kəsə barışıq təklif edir. Zənnimcə, konstruktiv danışıqlara hazır olmayan bəzi qüvvələrin bu jesti dəyərləndirə bilməməsi artıq onların öz problemi sayılmalıdır.\nBir neçə gün bundan öncə Milli Məclisdə təmsil olunan siyasi partiyaların sədrləri ilə Prezident Administrasiyasının Siyasi Partiyalar və qanunvericilik hakimiyyəti ilə əlaqələr şöbəsinin müdiri Ədalət Vəliyev və Parlamentin sədri Sahibə Qafarovanın da qatıldığı “Azərbaycanda yeni siyasi konfiqurasiya: Pandemiya dövrü və yeni çağrışlar ” mövzusunda videokonfrans formatında görüş Azərbaycanda hakimiyyətlə siyasi partiyalar arasındakı münasibətlərin yeni müstəviyə çıxmasına imkan verəcək və müharibə şəraitində olan bir dövlətdə Azərbaycanın güclənməsinə, hər hansı bir xarici təsirə qarşı vahid mövqedən çıxış etməsinə şərait yaradacaq. Görüşdə Milli Məclisin Sədri Sahibə Qafarova tərəfindən qeyd olunduğu kimi Prezident İlham Əliyevin təşəbbüsü və rəhbərliyi ilə həyata keçirilən siyasi islahatlar bütövlükdə ölkədə yeni dialoq və əməkdaşlıq mühiti yaranmasına xidmət edir. Prezident Administrasiyasının şöbə müdiri Ədalət Vəliyev isə ölkəmizdə iqtidar və müxalifət arasında milli maraqlar naminə indiyədək müşahidə edilməyən yaxınlaşma və sağlam əməkdaşlıq şəraiti meydana gəldiyini diqqətə çatdırdı. Təbii ki belə görüşlərin keçirilməsi Azərbaycanda vətəndaş həmrəyliyi və birliyinin daha da möhkəmləndirilməsinə, ölkəmizin davamlı inkişafına xidmət edir. Görüşün sonunda siyasi partiyalar adından bəyanatın qəbul edilməsi pandemiya şəraitində müxalifət və iqtidar arasında dialoq və əməkdaşlıq mühitinin daha da genişlənməsindən xəbər verir. Düşünürəm ki, siyasi partiyalar arasında müntəzəm dialoq mühitinin qurulması dövlətçiliyimiz naminə Azərbaycanda yeni siyasi konfiqurasiyasının formalaşmasına müsbət təsir edəcək və ölkəmizdə çoxpartiyalı sistemin daha da möhkəm əsaslar üzərində qurulması üçün Milli Məclis tərəfindən lazımi addımlar atılacaq.\nÖncəki xəbər Cavid Paşayevin vəziyyəti haqda ATU-dan açıqlama\nSonraki xəbər “Bandotdel” vəzifəli şəxslərə qarşı əməliyyat keçirir


Merkantilizm Kapitalizmin sələfidirmi?\n"Pul sadəcə inanc məsələsidir." -Adam Smith\nİqtisadi tarixin ən maraqlı mövzularından biri kimi Merkantilizm, hazırkı sistemlə özünün xüsusiyyətləri və keyfiyyətləri baxımından müəyyən qədər bənzərlik təşkil etdiyi üçün zaman-zaman mövcud sistemin sələfi kimi qələmə verilir. Bu yazıda, Merkantilizmin inkişaf tarixini tədqiq edərək, mahiyyətini anlamağa, bu günkü sistemlə əlaqələndirməyə və müqayisə etməyə çalışacağıq.\nMerkantilizm, Avropada XVI-XVII əsrlər arasında, yəni kapitalist sistemdən əvvəl qismən tətbiq olunmuş iqtisadi sistemdir. Qeyd edilən quruluş, mahiyyət etibarilə, iqtisadi fəaliyyəti, iqtisadi hadisələri, prosesləri və qanunauyğunluqları sistemli öyrənən ilk nəzəri praktiki sistem kimi xüsusi tarixi əhəmiyyətə malikdir.\nAvropada feodal quruluşun çöküşünün başlandığı və yerini mütləqiyyətçi, eləcə də, strukturlaşmış dövlətlərə buraxdığı dövrdə meydana çıxan merkantilist yanaşmanın fundamental məqsədi, ölkəyə daxil olan qızıl-gümüş miqdarını maksimalladırmaq, eyni zamanda, ölkədən çıxan qızıl-gümüş miqdarını minimallaşdırmaqla ticarət balansında müsbət saldo yaratmaq idi. Başqa sözlə, ixracat gəlirləri ilə idxal xərcləri arasındakı balansı davamlı surətdə müsbət saxlamaq merkantilist sistemin başlıca hədəfidir. Merkantilist sistemin söykəndiyi iqtisadi fəlsəfəyə görə ardıcıl olaraq, ticarət balansında müsbət saldo yaranan ölkə zənginləşərək, hərbi-siyasi baxımdan güclənmə imkanı əldə edəcəkdir. Bundan əlavə, merkantilizmə görə qızıl, gümüş və başqa cəvahirat mənbələrinə sahib olmaq ölkələrin milli rifahını şərtləndirən başlıca amillərdəndir. Çünki o dövrdə, tədavüldə olan qiymətli metallar hamı tərəfindən sorğu-sualsız həm yığım vasitəsi kimi, həm alqı-satqı vasitəsi kimi, həm də mübadilə vasitəsi kimi qəbul edilirdi. Bu baxımdan, müxtəsər formada merkantilizmin xüsusiyyətlərini aşağıdakı kimi kateqoriyalaşdıra bilərik:\nQızıl, gümüş və sair qiymətli cəvahirat mənbələri əldə etməklə zənginliyi maksimallaşdırmaq.\nDövlətin iqtisadi proseslərə aktiv müdaxiləsi ilə vəziyyəti tarazlamaq.\nİdxal məhdudiyyətləri vasitəsi ilə ölkə daxilində istehsalı mümkün olan məhsulların xaricdən təminatının qarşısını mümkün səviyyədə almaq, başqa sözlə, ölkədən qiymətli mənbə (qızıl, gümüş və s.) çıxışının qarşısını almaq.\nİxraca təşviq edərək, ölkəyə qiymətli mənbə axışını təmin etmək.\nMüstəmləkəçiliyin stimulu kimi Merkantilizm\nMahiyyət etibarilə, hədəflərə çatmaq üçün dövlətin iqtisadi müdaxilələrini məqbul hesab edən merkantilizm, daxildə müdaxiləçi və sənayeləşməyə meyilli, xarici təsirlərə qarşı isə xeyli mühafizəkar olmuşdur. Amma hədəflərə çatmağın tək yolu qeyd edilən metodların nizamlı tətbiqi deyildi. Müstəmləkəçilik anlayışı ilə merkantilistlər qızıl, gümüş və başqa cəvahirata, bütövlükdə, ticarət balansını tarazlaşdıracaq elementlərə sahib olmaq üçün yaxud öz rəqiblərinin onlara çatmasının qarşısını almaq məqsədi ilə xarici ekspansiya metodundan geniş istifadə etmişlər. Müstəmləkiçiliyin pik nöqtəsi, o dövrdə rəqabət içərisindəki Avropa ölkələrinə üstünlük əldə etmək üçün zəruri, ucuz xammadə ilə münbit olan Şimali Amerikada müşahidə edilmişdir. Sözügedən sistemin ehtiva etdiyi hədəflərə çatmaq uğrunda cərəyan edən qanlı münaqişələrin fonunda merkantilistlər, bəlkə də bilməyərək, 18-ci əsrin ikinci yarısında baş verəcək Amerika İnqilabına zəmin hazırlayırdılar.\nMerkantilizm nəyə görə tab gətirmədi?\nFransada "Kolbertizm" (Colbertism), Almaniya və Avstriyada "Kameralizm" (Cameralism), İspaniyada isə "Bulyonizm" (Bullionism) adı altında tətbiq olunan merkantilizmin yeni dünyada özünə yer tapmayaraq, tarixə qarışmasının səbəblərini aşağıdakı kimi xarakterizə etmək mümkündür:\n1. Həlli olduqca mürəkkəb hərbi-siyasi konfliktlər yaratması: Sistem özünün fəlsəfəsi etibarı ilə, dövlətlər arası düşmənçiliyin alovlanmasında xüsusi rola malik olmaqla, qeyri-müəyyən prosesləri tətikləyirdi. Ardı-arası kəsilməyən müharibələr isə artıq qazanc əvəzinə zərər gətirməyə başlamışdı. Buna əlavə olaraq, müstəmləkələrdə quldarlıq sisteminin fonunda formalaşdırılan sərt idarəetmə mexanizmləri özünü doğrultmayaraq, çoxsaylı üsyan və qiyamlara rəvac verirdi.\n2. Daxili istehsala həddən artıq fokuslaşması: Necə ki, bir insan hər sahədə müvəffəqiyyətli ola bilməz, eləcə də, ölkələr hər zaman hər sferada uğurlu ola bilmirlər. İstənilən malın daxildə istehsala təşviqi kimi səmərəsiz və absurd bir yanaşma şübhəsiz ki, uzunömürlü ola bilməzdi.\n3. Həddən artıq məhdudiyyətlər: İstənilən sistemdə müəyyən tənzimləmələrlə milli maraqların ön plana çıxması müşahidə olunur. Lakin merkantilizm bu tədbirləri ifratlaşdırmışdı. Məsələn, İngiltərəyə gələn əcnəbi tacirlərin də üzərində xaricə pul aparmasın deyə nəzarət qoyulurdu. Hər bir əcnəbi tacir öz pulunu ingilis xəzinəsində ingilis pullarına dəyişməli və bütün pullarını xərcləməli, yəni ingilis malı almalı idi. Bütün bu tədbirlər isə getdikcə xarici ticarətin inkişafına mane olurdu. Qeyd edilən ifrat məhdudiyyətlətin şərtləndirdiyi disinteqrasiya mühiti, zaman keçdikcə sistemin mexanizmlərini tamamilə ləngləşdirərək, onun ölkələr üçün bir buxova çevrilməsi ilə nəticələndi.\nMerkantilizm və Kapitalizm\nİki sistem arasındakı əsas oxşarlıq mənfəət motivinin ön planda olmasıdır. Bundan əlavə, korporativ gücün iki sistemdə də mövcudluğu (merkantilizmdə dövlətin və dövlət iştirakı olan şirkətlərin, kapitalizmdə isə əsasən özəl şirkətlərin korporativ subyekt kimi proseslərdə iştirakı ) oxşarlıqlar sırasına aid edilə bilər.\nBuna rəğmən, onlar arasında kifayət qədər ciddi fərqlər də vardır. Məsələn, merkantilizm istehlakçıların izafi xərcləmələrinin qarşısını almağa çalışdığı halda (mənbənin xaricə axınını əngəlləmək üçün), kapitalizm bu xərcləmələri iqtisadi inkişaf aspektindən stimullaşdırır. Əlavə olaraq, merkantilist münasibətlər sistemi zaman keçdikcə, sahələr üzrə inhisarçılığa doğru getdiyi halda, kapitalizm tamamilə azad rəqabət mühitinin gətirdiyi iqtisadi tərəqqi fəlsəfəsinə söykənir. Qeyd edilməli sonuncu məqam isə dövlətin proseslərdə iştirak dərəcəsi ilə əlaqədardır. Belə ki, merkantilizmdə bu dərəcə maksimal olduğu halda, kapitalizmdə bu minimal həddədir.\nMüəyyən oxşarlıqların mövcudluğu merkantilizmi pre-kapitalist sistem adlandırmağa qismən imkan verir. Lakin sistemlərarası fərqlər nəzərə alındıqda, onların iki ayrı sistem kimi qiymətləndirilməsi nəzəri cəhətdən daha məqsədəuyğundur.\n#iqtisaditarix #merkantilizm #kapitalizm #bulyonizm #kolbertizm #kameralizm


Dilənçilərin qucağındakı uşaqlar niyə həmişə yatır? Bu sualın cavabını öyrənincə ŞOK OLACAQSIZ...! » Qadınla.Com - Qadınlar Birİncidir!\nTarix: 23-11-2016, 22:05\nDilənçilərin qucağındakı uşaqlar niyə həmişə yatır? Bu sualın cavabını öyrənincə, inanın şok olacaqsınız. Sfera.az xəbər verir ki, biz duyğusal insanlar dilənçilərin yanından keçəndə qucağında rəsmən cansız bir bədən kimi yatan körpənin halını görəndə, o an üçün hər şeyimizi vermək daxilimizdən gəlir. Metro stansiyası yaxınlığında yaşı tam olaraq bəlli olmayan bir qadın yaşayır. Qadının saçı qarışıq və çirkli, başını kədərli bir şəkildə önə əymiş, qarşısına da bir çanta qoyub. Yoldan keçən insanlar çantaya pul atır. Qadının qucağında isə daimi olaraq (çirkli paltarla) yatan iki yaşında bir uşaq var. Hər dəfə o yoldan keçəndə saysız-hesabsız insanın ciblərindəki son qəpiklərini ona verdiyinin şahidi olurdum.Bir ay ərzində bu dilənçinin yanından keçdim. Bunun dəstə nəzarətində olduğunu bildiyim üçün dilənçiyə pul vermədim. Bir ay sonra dilənçinin yanından keçərkən qəfildən bir şeyin fərq etdim. Ananın qucağındakı uşaq ağlamır, qışqırmır yalnız hərəkətsiz vəziyyətdə başını anasının dizinə qoymuş halda yatır. Əziz oxucular, aranızda uşaqları olan varmı? 1-2-3 yaşlarındakı uşaqların nə zaman yatdığını bilirsinizmi? Bildiyimiz qədər iki ən çox üç saat. Amma mən bir ay ərzində dilənçinin qucağındakı körpənin bir dəfə də olsun ayıq görmədim!Gözlərimi körpəyə dikərək dilənçiyə pul verdim: ""Nə üçün daim yatır? Dilənçi məni eşitməmiş kimi etdi. Gözlərini çəkdi və üzünü pərişan halda pencəyinin yaxasında gizlətdi. Sualı təkrar etdim. Qadın yenidən yuxarı baxdı". Sonra ahıl bir adam mənə baxaraq dedi: "Ondan nə istəyirsiz? Nə qədər çətin bir həyat yaşadığını görmürsünüzmü"? Cibindən pul götürüb dilənçiyə verdi və ordan uzaqlaşdı".Ertəsi gün bir dostuma zəng etdim. Bu dostum zeytun kimi gözləri ilə Rumın əsilli komik bir adam idi. Təhsilinin yalnız üç ilini başa vurmağı bacarmışdı. Təhsilini bitirməməsi, onun bahalı və xarici avtomobillərlə şəhərin küçələrində gəzintisinə mane olmurdu. Dostumdan bu işin bariz bir şəkildə təşkil edilmiş olduğunu öyrənə bildim. İstifadə edilən uşaqların ailələrdən "icarə" alındığını, yaxud qaçırıldığını öyrəndim. Ən dəhşətlisi isə bu uşaqların yatmalarının səbəbi onlara narkotik maddələrin verilməsidir. Onun üçün də bu uşaqlar bəzən iş vaxtında tab gətirə bilməyib ölürlər. loading... 0\nAzərbaycanda yol polisi hamilə qadının həyatını xilas etdi - Uşağa adını qo ...\nDehsetdi esl vehsilik insanlar niye bu qeder acizlikler edirler anlamaq olmur\n25 noyabr 2016 11:15\nbu barede oxumusdum Allah lenet elesin\n24 noyabr 2016 09:41\nTekrar olsada onu deyimki bu esl vehsilikdir.Insanlarin bu yolla dilendirilmesi ve amansizliqla qetle yetirilmesi cinayetdir\n24 noyabr 2016 00:40\nBu sualin cavabini il yarim evvel bawqa saytda oyrenmiwem,burda da artiq ikinci defedir oxuyuram.Narkotike geldikde qizlar yaziblar bahadir...yuxu dermaniki ucuzdu))icirdirler uwaga ona gore her zaman yatir o uwaqlar\n24 noyabr 2016 00:20\nİnanmıram uşağa narkotik verərlər\n23 noyabr 2016 23:33\ninandirici deyil dilenci hansi pulla narkotik alir?\n23 noyabr 2016 22:36\nOy ureyim sökuldu,gunahdi,yazigdi görun pul ucun neye el atirlar. Bawiniza daw duwsun.\n23 noyabr 2016 22:27\nCoxdanilinci ilin xeberi...............


Müemmalı bir intiharın tarixçesi – CAVAD ÖZÜNÜ NİYƏ ASIB? - Azadliq Xeber\nMüemmalı bir intiharın tarixçesi – CAVAD ÖZÜNÜ NİYƏ ASIB?\nMüəmmalı bir intiharın tarixçəsi – CAVAD ÖZÜNÜ NİYƏ ASIB?\n08.02.2016 / 17:25 xeber –\n“Bir canım var, o da cəhənnəmə…”. “WhatsApp” son statusunu yazır…və sonunda da bir təbəssüm işarəsi. Ölümə gülürmüş kimi. Profil şəklini də dəyişib kəndir şəkli qoyur.\nTelefonuna da götürüb evdən çıxanda yataq xəstəsi atası hara getdiyini soruşur. “Məhləyə dəyib, gəlirəm”, deyir. Bundan sonra saatlar keçsə də, Cavad geri qayıtmır. Sabahı gün qardaşı qızının doğum günü olacağından anası bir gün əvvəldən onlara gedibmiş. Anasını da Cavad özü yola salıbmış.\nSəhərə qədər yataqda oğlunun yolunu gözləyən ata tezdən qonşulardan alır Cavadın ölüm xəbərini. Sən demə, atanın oğlunu gözlədiyi o vaxtlarda Cavad özünü həyətdə asıbmış.\nYaşasaydı fevralın 14-də Cavad Cəfərovun 20 yaşı olacaqdı. Əslən Cəlilabadın Qarqulu kəndindən olan ailə 2003-cü ildə Bakıya köçüb. 13 ildir paytaxtın Bayıl qəsəbəsində, SOCAR-ın Qaz Emalı Zavodunun həyətində yaşayırlar.\nCavad 9 illik təhsilini 1 saylı Zəngilan məktəbində alıb. Sonradan peşə məktəbində qaynaqçı sənəti üzrə təhsil alırmış. Hələ bu yaxınlarda qohumunun yanında işə də düzəlibmiş. İki qardaş olublar. Böyük qardaşı ötən ay hərbi xidmətə yollanıb. Yayda Cavad da yaşıdları kimi əsgər olacaqdı. Əgər o gecə özünü asmasaydı.\nGecə həyətə çıxanda əynini qalın geyinməmişdi. Ayağına şəpik keçirib bayıra çıxır. Atası ancaq bu qədərini görə bilir. Onların evinə bitişik barı var. Barıdakı dəlikdən insanlar keçib iş-güc dalınca gedirlər. O barının başında isə elektrik dirəkləri ucalır. Cavad əvvəlcədən hazırladığı kəndiri həmin dirəyə bağlayır və ayağının altına həyətdən götürdüyü boş su qabını qoyur. Və…\nHadisə şənbə günü gecə baş versə də, meyiti bazar günü işə gedən qonşular aşkarlayır. Həyətdəki uşaqlar deyir, əvvəl elə bildik, “kukla”dı. İnanmaq çətindir ki, Cavad özünü asıb.\nCavad həyətdə sakit, ağır təbiətli biri kimi tanınırmış. Hadisədən bir neçə gün əvvəl hasarın dibində qonşu uşaqlarla siqaret çəkəndə onu fikirli görüblər. Səbəbini soruşanda deyib, mən burda ürəyim nə istəyir edirəm, qardaşımsa, edə bilmir.\nBu yaxınlarda Cavadın qardaşının andiçmə mərasimi olacaqdı. Qardaşı üçün pul toplayırmış. Yanına gedəcəkmiş. Cavadın intiharı çox şeyi yarımçıq qoydu. Eləcə də qardaşların görüşünü.\nDeyirlər, kaş əl boyda bir kağız yazıb qoyardı: “Ən azından bilərdik, niyə bunu edib?! Təsəlli alardıq. Nə dərdi vardı axı? Pul problemi olmayıb, sevgi problemi olmayıb”.\nOnun gözlənilməz ölümü ailəni ümidsiz qoyub. Ömrünü övladlarına qurban vermiş ana çarəsiz sağ-sola vurnuxur. Nəsə axtarırmış kimi. Atası isə başqalarının köməyi olmadan yerindən tərpənə bilmir. Cavad bu gün Lökbatan qəbiristanlığında dəfn edildi. Onunla birgə ailəsini düşündürən onlarla sualın cavabı da.


Azərbaycanda Sinkleyr cədvəli ilə mütləq çempion da bilindi - FOTO\n31 Yanvar 14:21\nATLETİKA xəbərləri 31 Yanvar 14:21\nAğır Atletika Akademiyasında kişilər və qadınlar arasında Azərbaycan çempionatı start götürüb. Apasport.az saytının məlumatına görə, dopinq qalmaqalından və müəyyən fasilədən sonra təşkil olunan yarışda körpücük üzərinə ilk olaraq qadınlar çıxıblar.\nZərif cinsin nümayəndələri arasında Sinkleyr cədvəli ilə mütləq çempionat keçirilib və 1-6-cı yeri tutan idmançılar mükafatlandırılıb. Yığmamızın lideri Boyanka Kostovanın çəkisi bütün rəqiblərindən az olsa da, qaldırdığı ağırlıq hamısından çox olub. Bunun üçün də bolqarıstanlı legionerimiz mütləq çempion elan olunub.\nKişilərin ilk yarış günündə də sensasiya baş verməyib. Çempionatın ilk günündə millinin üzvləri fəxri kürsüyə yüksəliblər.\nQeyd edək ki, digər çəkilər üzrə mükafatçılar bu gün bilinəcək.


Etiraflar, raketlər, toylar və gecə "mühəndis işləri"\n00:33 19 İyun 2021\n08:00 31.05.2021 Qısa URL\nQaramyan: "Mənim üçün ərazi itkisindən daha ağrılı məqam Ermənistan silahlı qüvvələrinin onurğa sütununun sındırılmasıdır".\nGec-tez koronavirusun iynəsi tapılacaq, yaxşı olar ki, alimlər erməni xəstəliyi üzərində baş sındırsınlar. 44 gündə nəinki top-tüfənglərini, papaqlarını, qocalarını da atıb qaçan işğalçıya hardansa vəhy gəlib. Həftə ərzində törətdiyi təxribatlar qarşı tərəfin qaşındığını təsdiq edir. Yaz gələndə orqanizmdə hormonal dəyişikliklər baş verir. Amma axı hormonların da yaddaşı olmalıdır.\nSiyasətçilər seçkiyə köklənib çox şeydən dəm vura bilər, amma əsas odur, generallar nə deyir. Məsələn, bu həftə daha bir erməni generalı Arşavir Qaramyan etiraf edib ki, Ermənistan ordusu deyilən bir təsisat mövcud deyil: "Mənim üçün ərazi itkisindən daha ağrılı məqam Ermənistan silahlı qüvvələrinin onurğa sütununun sındırılmasıdır".\nPaşinyanı nüfuzdan salmağa çalışan siyasi rəqibləri də maraqlı etiraflar edirlər. Məsələn, Robert Koçaryandan deyir ki, "Biz danışıqların tam hüquqlu tərəfi deyilik".\nDaha bir sabiq Ter-Petrosyan da acı həqiqəti qəbul edir: "Serj Saqrsyan deyir ki, bütün təklifləri Azərbaycan tərəfi rədd edib. Amma o, fikirləşməli idi ki, nəyə görə Azərbaycan tərəfi rədd edirdi. Deməli, Azərbaycan əmin idi ki, zaman onun xeyrinə işləyir".\nAmma Paşinyan özü də etiraf edir: "Erməni zabit qızıla görə S-300 sisteminin platasını çıxarıb satır".\nBelə. Çini hərbi baza yaratmağa dəvət etməklə Ermənistan Rusiyaya alternativ axtarır. Amma Azərbaycanla nəhəng tranzit layihəyə qoşulan Pekin üçün İrəvanın arzusu prioritet yaratmır.\nErmənistan üçün gələcək qaranlıq görünür. Amma bir amerikan məsəli də var: hara getdiyini bilmyən adam azmaz.\nQaranlıq və azmaq demişkən…\nGecə mühəndis işləri?\nHərbçilərimiz Kəlbəcər istiqamətində Azərbaycan ərazisinə daxil olaaraq minalama aparan 6 diversantı saxladı. İrəvanın açıqlaması absurd idi: Hərbçilər mühəndis işləri görürmüşlər. İki sual yaranır: Gecə saat 03.00-da mühəndis işləri?! Və Azərbaycan ərazisində?! Bəlkə azıb keçiblər?! Bu bəhanə gəlməyib ağıllarına?\nErmənistan nəhayət, sülhə doğru gedən yolu minalamaq əvəzinə Azərbaycanla konstruktiv əməkdaşlığa can atıb, bataqlıqdan çıxa bilər.\nDünya Marsa köçür, bunlar hələ də… yerdə də özlərinə yer tapa bilmirlər.\nBu arada Türkiyədə xəstəxanalara dərmanı PUA ilə daşıyacaqlar. Ermənistana da belə aparat lazımdır, - baxmyaraq ki, bu apartla bağlı xoş xatirələri yoxdur, - ancaq indi yaşlı və xəstələrə dərman daşımağa adam qalmayıb, cavanlar işləmək üçün Rusiyaya qaçır.\nMarsda həyat axtartışlarının məntiqi var, çünki Yer kürəsi indi deyəsən fırlanmır, dığırlanır. Hindistanda koronavirusun fəsadları nəticəsində mukormikoz ("qara kif") epidemiyası yayılıb. Epidemiya artıq qonşu Banqladeşə də sıçrayıb.\nBu arada xüsusi təlim keçən itlərin 94 faizi COVID-19 infeksiyasını aşkar edə bilirlər. Bu, İngiltərənin paytaxtı Londonda yerlən Gigiyena və Tropik Tibb Məktəbində aparılan araşdırma zamanı məlum olub.\nBu həftə Yerə tərəf uçan təhlükəli asteroid isə xoşbəxtlikdən bir az aralıdan keçdi. Ancaq ÜST öz amluasındadır: Təşkilatın müdiri dünyada yeni ölümcül virusun ortaya çıxacağı barədə proqnoz verib.\nPandemiyadan sonra özünə qapanan ölkələrin gediş-gəlişinə boğazlar da əngəl yaratmağa başlayıb. Təxminən 2 ay öncə bir neçə günlük bağlanan Suveyş kanalı dünya iqtisadiyyatına milyardlarla dollar ziyan vurmuşdu. Bu həftə isə İstanbulun Bosfor boğazı buna səbəb uzunluğu Xorvatiya bayrağı altında üzən "Rava" neft tankerinin idarəetməni itirməsi ilə gəmilərin hərəkəti üçün müvəqqəti olaraq bağlanıb.\nBoğazların bağlanması 3-5 günlükdür, restoranlar isə toylar üçün 1 ildən çoxdur ki, qapalıdır. Ancaq bu, o demək deyil ki, heç kim evlənmir.\nMəsələn, Britaniyanın Baş naziri Boris Conson sevgilisi Kerri Saymondsla gizli şəkildə ailə həyatı qurub. Yığıncaqda B.Consonun və xanımının ən yaxın dostları və ailə üzvləri iştirak ediblər.\nIndia.com portalının xəbərinə görə isə Hindistanda bir toyda gəlin qəfil dünyasını dəyişib və toy sahibləri gəlini onu doğma bacısı ilə əvəzləməyə qərar veriblər. Hindlilər elə bu həftə daha bir hoqqa qaynadıblar. Toylara icazə verilmədiyindən gənclər təyyarədə evləniblər, ancaq indi hökumət onları cəzalandıracaq.\nBir yapon cütlük də havada evlənib, ancaq onlar tabu qoyulmuş sayı keçmədiklərindən, xoşbəxt-xoşbəxt bal ayına gedə bilərlər.\nBu arada toylara icazə verilsə, ehtimal olunur ki, ölkəmizdə 1 il ərzində 200 minədək toy olacaq. Toyların olmaması iqtisadiyyat üçün də dövriyyənin azalmasıdır. İnanın, xeyir-şərlərin məhdudlaşdırılması bizim qədər olmasa da, dünya üçün də itkidir.\nDünyanın bu qədər ziyana düşdüyü azmış kimi Çinin Honkonq bölgəsində istifadə olunmayan bir çox yeni koronavirus peyvəndi atılmalı olacaq. Əhali vaksin vurdurmaq istəmir, peyvəndin isə son istifadə tarixi var.\nDünyanın onlarla ölkəsi hələ də vaksinin necə olduğunu bilmir, Çində isə onu vaxtı keçdiyi üçün zibil qutusuna atacaqlar. Necə ki, dünyanın bir küncündə aclıq çəkən milyonlarla insan, digər tərəfində isə ərzağı israf edənlər yaşayır – bir kürənin içərisində. Yeri gəlmişkən, hər il dünyada 1,3 mlrd. ton qida itirilir və ya israf edilir. Qida itkisi və tullantılarının dəyəri 680 mlrd. ABŞ dolları təşkil edir. İnkişaf etməkdə olan ölkələrdə isə bu rəqəm 310 mlrd. dollardır.\nBu arada bu həftə Rusiyada istehsalçılar toyuq yumurtasının çatışmazlığı riski barədə xəbərdarlıq ediblər.\nƏsas raket olsun\nŞimaldakı dünya nəhənglərini şübhəsiz, xüsusilə cənub qütbündə yaşayan ac insanlar maraqlandırmır. Onların proriteti ilk növbədə yaxşı raketlərə malik olmaq, onları satmaq, daha çox satmaqdır.\nBu həftə ABŞ Dövlət Katibinin müavini Uendi Şerman deyib ki, ABŞ Türkiyənin əldə etdiyi Rusiya istehsalı S-400 zenit-raket kompleksinə dair rəsmi Ankaraya alternativ təqdim edib.\nBu arada İran yaxın zamanlarda yerli istehsal olan bir neçə peykini orbitə çıxaracaq.\nAzərbaycanın da 3 peyki orbitdədir, amma kitablarımıza hər halda, yenidən baxmalıyıq. Yeni-yeni peyklərlə yüksəkliklərə qalxmaq üçün. Amma keçmişi, tarixi də unutmaq olmaz. Bu həftə altıncı sinif tarix dərsliyində müvafiq kommisiya tərəfindən 50-dən çox səhv tapıldı.\nBu səhvlər olsa da, olmasa da, bütün tarix dərsliklərimiz yenilənməlidir. Çünki Azərbaycan əsgəri tarixi yenidən yazıb. Kitablara vurulacaq çoxlu topçu Vüsallar var.


İranın yeni xarici işlər naziri ərəb qonşuları ilə daha yaxşı münasibət qurmaq niyyətindədir\nBelə görünür ki, İranın yeni baş diplomatı Hüseyin Əmir Abdullahian Tehranın Ərəb və Körfəz qonşuları ilə uzun müddətdir dondurulmuş münasibətlərini yaxşılaşdırmağa çalışır. Bu, Yəməndə Səudiyyə Ərəbistanı ilə İranın da iştirak etdiyi vasitəçi müharibəsi davam etdiyi bir vaxta təsadüf edir.\nİranın regiondakı tərəfdaşları bu həftə düşməni olan Səudiyyə Ərəbistanına təzyiqi artırıb. Belə ki, onlar bazar günü Səudiyyə Ərəbistanının Yəmənin Ədən şəhəri yaxılığındakı Anad hərbi hava bazasına və çərşənbə axşamı səhər saatlarında isə Səudiyyə Ərəbistanının torpağındakı Abha hava limanına pilotsuz təyyarə ilə havadan bomba zərbələri endirib.\nSəudiyyəlilər 8 nəfərin yaralandığı hücumda İranın dəstək verdiyi Husi üsyançılarını günahlandırıb. Üsyançılar bununla bağlı heç bir şərh verməyib.\nİnsidentlər Abdullahianın bu yaxınlarda Bağdadda keçirilən regional sammitdə ərəb düşmənlərə qarşı irəli sürdüyü fikirlərindən sonra baş verib.\nAbdullahian keçən həftə xarici işlər naziri vəzifəsinə təyin olunmasından sonra yüksək diplomatik toplantıdakı ilk çıxışında regional əməkdaşlığa çağırış edib. Abdullahianın iclasda iştirakı, habelə ərəb dilində danışaraq dinləyicilərini cəlb etməyə cəhd göstərməsi bəzi ərəb liderlərini narahat edib.\nAbdullahianın iştirak etdiyi iclasa ev sahibliyi edən İraq açıq şəkildə Tehranla ən böyük regional rəqibi olan Səudiyyə Ərəbistanı və Birləşmiş Ərəb Əmirlikləri arasındakı münasibətlərdə diplomatik irəliləyiş əldə edilməsinə çalışıb. Abdullahian eləcə də regional gərginlikdə kənar qüvvələri günahlandırıb. Bununla onun ABŞ və müttəfiqlərinə işarə etdiyi güman edilir.\nAbdullahian İranın sülhə dialoqa və regional səylərə əsaslanaraq nail olmaqda israrlı olduğunu və İranın bu ölkələrin bunu etməyin yeganə yolunun kənardan müdaxilə olmadan dialoqu gücləndirməkdən keçdiyini dərk etmələrinə ümid bəslədiyini deyib.


Aksiya iştirakçıları İrəvan küçələrində yürüşə çıxıb\nEtiraz aksiyasının təşkilatçıları bildiriblər ki, sabah axşam yenidən İrəvanın mərkəzində toplaşaraq, oturaq tətil keçirəcəklər. Lakin nümayiş iştirakçılarının bir qismi evə getməkdən imtina edib.\nTəşkilatçıların sözlərinə görə, bugünkü marşda 30 min adam iştirak edib. Sabahkı mitinqdə daha çox adamın iştirakı gözlənilir, belə ki, hazırlıq işləri aparılır, insanlar vərəqələr yayır.\n"Onlar bizim tələblərimizi yerinə yetirməlidirlər. Etiraz etsələr, daha radikal addımlar atacağıq. Yalnız sona qədər durmaq lazımdır. Biz sevdiyimiz insanların qisasını alacağıq", - mitinq təşkilatçılarından biri deyib.\nEtiraz edınlərin bir hissəsi prezident sarayına doğru irəliləməyə və nümayişi orada davam etdirməyə qərar verib. Digər hissə isə İrəvanın meydanında qalmaqdadır.\nİstiPress-in məlumatına görə, etiraz edənlər Artur Sarkisyanın təntənəli şəkildə Yelabur qəbiristanlığında dəfn edilməsini tələb edirlər. Onlar həmçinin onun ölümündə günahı olanların, o cümlədən prezident Serj Sarkisyanın cəzalandırılmasını istəyirlər.\nMitinq təşkilatçıları günü yekunlaşdıraraq, yeni aksiyaları sabah davam etdirməyi planlaşdırırlar.\n"Çörəkdaşıyan" Artur Sarkisyanın xatirəsinə Ermənistanın Moskvadakı səfirliyi önündə də aksiya keçirilir. Aksiyaya gələnlər onun şəkli asılan lövhənin önünə gül dəstələri qoyurlar.\n"Çörəkdaşıyan" Artur Sarkisyanın xatirəsinə həsr edilmiş mitinqin iştirakçıları Ermənistanın baş nazirinın köməkçisinə öz tələblərini əks etdirən məktubu təqdim ediblər. Tələblərdə əsas məsələ Sarkisyanın "Erablur" hərbi panteonunda dəfn edilməsidir.\nNazir köməkçisi sabah məktuba cavab veriləcəyinə vəd verib. Bundan sonra yürüş iştirakçıları Azadlıq meydanına istiqamət götürüb.\nAksiya sakit şəkildə davam edir. Polis dəstələri artırılıb.\nErmənistanda müxalifətin izdihamlı mitinqi keçirilir. İstiPress Ermənistan mətbuatına istinadən xəbər verir ki, aksiya iştirakçıları 2016-cı ildə polisin binasını ələ keçirməkdə təqsirləndirilən silahlı dəstənin üzvlərinə yemək verən Artur Sarkisyanın müəmmalı ölümü barədə öz etirazlarını bildirirlər.\nAksiya təşkilatçılarının sözlərinə görə, Sarkisyanı xalqın düşmənləri öldürüb.\nMitinqə gələnlər Azadlıq meydanından müxtəlif küçələrə yürüşə başlayıblar.\nQeyd edək ki, Ermənistan Baş prokurorluğu Artur Sarkisyanın ölümünə ilkin səbəb kimi "ürək-ağciyər çatışmazlığı" göstərir.\n2016-cı ilin iyul ayında "Sasna Tsrer" silahlı qruplaşması Serj Sarkisyan hakimiyyətinə qarşı ayağa qalxarkən Artur Sarkisyan onlara çörək daşıyırdı.\nDünyada Baxılıb: 2886 Tarix: 18 mart 2017


Veloparkda bayram yarışı - FOTO\nİyunun 15-də Azərbaycan Velosiped İdmanı Federasiyasının təşkilatçılığı ilə Səbail rayonunda Milli Qurtuluş Gününə həsr olunmuş velosiped yarışı keçirilib. Apasport.az saytının məlumatına görə, Şıx çimərliyi ilə üzbəüz dağlıq ərazidə yerləşən Velosiped parkında baş tutan tədbirə 500 nəfərdən çox velosipedçi qatılıb.\nƏvvəlcə 7-12 yaş arası uşaqlar arasında vaxt ilə fərdi ötüşmə keçirilib. Sonra həvəskar qızlardan ibarət dəstə qrup ötüşməsinə qatılıb. Ardından həvəskar velosipedçilər arasında fərdi ötüşmə ilə bayk (mountain bike) və şosse yarışması da keçirilib.\nBundan sonra 15 yaşlı uşaqlar (U-15), gənclər (U-17) və elit qruplar (U-23) yarışa qatılıblar. U-15 qrupuna daxil olan idmançılar 5.5 km, gənclər qrupu 15.5 km, elit qrup isə 29.6 km məsafə qət ediblər. Qaliblər diplom və qiymətli hədiyyələrlə mükafatlandırılıblar.


Lüks saatlar - elitanın atributu. Səssiz və eyni zamanda dilli dilavər. Belə aksesuarı aparıcı iş adamları, siyasətçilər, artistlər və idmançılar taxır. “Mançestr Siti” futbol komandasının oyunçularının biləklərini “QNETCity Triumf” saatları bəzəyir. Onların ərsəyə gəlməsində saat istehsalçılarını həvəsləndirən idmançıların İngiltərə Premyer Liqasında qələbələri olmuşdur.\nQNET-in saatları sadalanan kriteriyalara tam olaraq cavab verir. Onları şirkətin sifarişi ilə Bernhard H. Mayer firması istehsal edir. Bu brend 1871-ci ildən tanınır. Əlvan metalları emal edən zavod bu adla tanınırdı. 2008-ci ildə Bernhar H. Mayer 100-ə yaxın yaşı olan “Cimier”i aldı. Başqa sözlə desək, QNET “Cimier” zavodunda istehsal olunan Bernhard H. Mayer saatlarını satışa çıxarır. O zavodda adlı-sanlı saatsazlar işləyir. Onların sırasında dünyanın 50 ən yaxşı saatsazlarından biri olan Sebastyan Russo var.\n2018.12.21 / 14:05


Xəstə məhkumlara göstərilən qayğı » Asiya.az Informasiya Agentliyi\nAsiya İnformasiya Agentliyinə Penitensiar Xidmətin 16 saylı Cəzaçəkmə Müəssisəsində cəza çəkən, hazırda səhhəti ilə əlaqədar Penitensiar Xidmətin Müalicə Müəssisəsində müalicə alan məhkum Məmmədzadə Vaqif tərəfindən məktub daxil olub.\n59 yaşlı V. Məmmədzadə 2016-cı ildən məhkumluq həyatı yaşayır. O, onurğa sütununun boyun-bel nahiyyəsinin fəqərələr arası yırtığından əziyyət çəkir. Yüksək qan təzyiqi olan Vaqif kişi həbsdə olduğu ilk aylarda təzyiqi yuxarı olduğu üçün yerə yıxılıb və onda belə zədə yaranıb. V. Məmmədzadənin hazırda səhhəti qənaətbəxşdir, müalicəsi davam etdirilir.\nBizə məktub yazmağına da səbəb onu sağaldan həkimlərə, Cəza Çəkdiyi müəssisənin rəhbərliyinə, eləcə də Penitensiar Xidmətin Müalicə Müəssisəsinin rəhbərliyinə saytımız vasitəsi ilə minnətdarlıq etməkdir. Onun yazdığı məktubu olduğu kimi təqdim edirik:\n"Ədliyyə Nazirliyi Penitensiar Xidmətinin, Nazirliyin Tibb Baş İdarəsinin əməkdaşları bu gün həbsxanalarda və Cəzaçəkmə Müəssisələrində cəza çəkən məhbusların islah olunması, xəstə məhkumların müayinə edilib, müalicə olunması, onların ailələrinə sağlam vəziyyətdə dönmələri üçün bütün səylərini bir araya qoyub, əsl insanlıq göstərirlər.\nCəza çəkdiyim 16 saylı Cəzaçəkmə Müəssisəsində, onun tibb hissəsində də hər şey normal, təqdirə laiqdir. Burada çalışan həkim kollektivi hər zaman öz qayğılarını məndən əsirgəməyiblər. Eləcə də Müəssisə rəhbərliyinin, onun əməkdaşlarının diqqəti daima üzərimdə olub.\nHazırda Penitensiar Xidmətin Müalicə Müəssisəsində müalicə alıram. Müəssisənin rəisi ədliyyə polkovniki Elgiz İsmayılovu əsl azərbaycanlı, dövlətinə, millətinə bir məmur kimi göstərə bilərəm. Bu insanın müəssisədə cəza çəkən, müalicə olunan məhkumlara diqqəti, onlara göstərdiyi qayğı, yaratdığı şərait göz qabağındadır. Müalicə Müəssisəsinin rəhbər işçiləri, rejim əməkdaşları əsl vətənpərvər, nümunəvi ədliyyə işçiləridir. Respublikamızada qeyd edilən dövlət əhəmiyyətli bayramlar müəssisədə məhkumlarla birlikdə təntənəli şəkildə qeyd edilir, müalicə olunan məhkumlara ayrı-ayrılıqda bayram sovqatları paylanılır. Məhkumlar bir anlıq özlərini evlərindəki kimi hiss edirlər.\nBundan başqa Tibb Baş İdarəsinin rəhbər işçiləri, Müalicə Müəssisəsində çalışan tibb personalı müalicə alan məhkumlara göstərdikləri tibbi yardımdan başqa əsl insanlıq ortaya qoyub əllərindən gələni əsirgəmirlər. Müəssisədə müalicə alan məhkumlar lazım olan dava-dərmanla təmin olunub, tam müalicə alıb, cəza çəkdikləri müəssisələrə sağ-salamat geri dönürlər. Müalicə Müəssisəsinin baş həkimi Nicat Cəlilov bir həkim kimi, əsl rəhbər kimi mütəmadi olaraq müalicə alan xəstələri fərdi şəkildə qəbul edir, xəstəlikləri ağır olanlara şəxsən özü baş çəkib, həkimlərə müvafiq tapşırıqlar verir.\nSonda hər bir məhkumu dünyanın ən böyük neməti olan can sağlığı, azadlıq arzu edirəm. Tezliklə hər birinin sağlam şəkildə ailə üzvlərinin yanına dönməsini Allahdan arzu edirəm.\nVaqif Məmmədzadə "\nCəfərov Cəfər müalicə müəssisəsindədir\nƏfv sərəncamı 6 saylı CM-də və Müalicə Müəssisəsində icra olunub-YENİLƏNİB\nHüseyn Əlixanovun yerinə yeni rəis müavini təyin edilib\nAzərbaycanlı məmur həbsxanada öldü\nHəbsdə olan baş redaktordan xəbər var\nHacı Məmmədov həbsxanada intihar etdi\n“Qoca”nın qaçdığına görə həbs olunan komandirin yerinə yeni təyinat\nAzərbaycandakı həbsxanalarda neçə “qanuni oğru” cəza çəkir?\nLapşin azadlıqda- İntihara cəhd etməsinin səbəbi bəlli oldu – RƏSMİ\nRafael Dadaşov reanimasiyaya yerləşdirilib


Kəmaləddin Heydərov işlətdiyi FƏHLƏLƏRİN PULUNU VERMİR » YeniSözçü qəzeti\nFəxrəddin Mirzəyev: "Elşad adlı briqadir 1000 manat əməkaqqımı vermir”\nBriqadir Elşad : "Ona 600 manat pul verməliyik”\n"420 kvadratmetrlik iş görmüşəm”\nF. Mirzəyev "Hürriyyət”ə müraciətində dedi ki, Şamaxıda tikintini Fövqalədə Hallar Nazirliyi icra edir: "Biz də orada işləyirik. Mən orada Elşad adlı bir fırıldaqçı briqadirə rast gəldim. Nazirlik onu bura nəzarətçi qoyub, işçi tapır, işlədir. Onunla danışdım, burada bir ev işlədim. 420 kvadratmetrlik iş görmüşəm. Bu ev Məlikçobanlı kəndində yerləşir. Pul istəyirəm, deyir, "dövlət bizə pul vermir, dövlət mənə pul verəndə verəcəm”. Halbuki, Leyla Əliyeva bura 2 milyon pul ayırıb. Mənim işim 1000 manat edir. Mənim xəstəm var, onu xəstəxanaya aparmalıyam, amma pulumu vermir. Nazirliyin qaynar xəttinə-112-yə də zəng edirəm, deyir, "biz pul işinə baxmırıq”.\n"Bu dəqiqə evə getməyə 1 manat pulum yoxdur”\nF.Mirzəyev qeyd etdi ki, əvvəl o, Şamaxıda başqa briqadirlərlə işləyib: "Onlarda iş qurtardı. Elşad dediyim şəxs mənə zəng elədi ki, gəl, mənimlə işlə, dedim problem yoxdur. Gəldim işlədim. Bu həftə ərzində cəmi 150 manat çörək pulu almışam. Mənim bu dəqiqə evə getməyə 1 manat pulum yoxdur. Gördüyüm iş "şkatur” işidir, bir də zəlzələdə çartlayan yerlərə armatur atmışam. 112-yə zəng edirəm, deyir "icraya get”.\n"Bəs, bunlar bu pulları niyə yeyirlər?”\n"Mənə maraqlıdır ki, İlham Əliyev cənabları, Mehriban xanım, Leyla Əliyeva bura pul ayırıb, bu pulları bunlar niyə "yeyirlər”, işçilərin pulunu niyə vermirlər? Camaatın evini niyə yarımçıq qoyurlar? Mən işimi təmiz qurtarmışam. Evin malyar işi qalıb. Deyirəm, pulumu ver. Deyir ki, dövlət vermir. Dövlət daima televiziyada göstərir ki, bu qədər pul ayırdıq. Bəs, bunlar bu pulları niyə "yeyirlər”? Pulumuzu vermirləsə, işləməyə çağırmasınlar, başqa işdə, yaxud gedib həyət-bacamızda işləyək. Mən gəlib burada bu qədər əziyyət çəkmişəm, işləmişəm, indi bizə baxan yoxdur”,- deyə şikayətçi vurğuladı.\n"Normal işçidirsə, müqavilə bağlayıram”\nSoyadını təqdim etmək istəməyən briqadir Elşad isə dedi ki, həmin adamın (red - Fəxrəddin Mirzəyev) bura gəldiyi bir həftədir: "Onlar işi 3 gün öncə qurtarıblar. Bir həftənin içində ona 300 manat vermişəm. Mən bunlarla müqavilə bağlamıram. Görürəm normal işçidirsə, müqavilə bağlayıram, normal işçi deyilsə, müqavilə bağlamıram”.\n"300 manatdan çox pul vermişəm”\n"Amma Fəxrəddin Mirzəyev 150 manat aldığını qeyd etdi” dedikdə briqadir "yalan deyir, 300 manatdan çox pul vermişəm, sabah axşamüstü də onların qalan pulunu verəcəm”, - deyə vurğuladı.\n"Bazar deyil ki, həmin dəqiqə pulunu ala”\n"Şamaxı İcra Hakimiyyəti ona pul verəcək? Deyəcəklər, suvağı pis vurmusan, gəl təzədən vur. Onun xoşuna gəlir? Dünən axşam hesablayıblar, ona 600 manat pul verməliyik. Bu, bazar deyil, hökumətin işidir. İşləri təhvil verdikcə pul alırlar. O, işini qurtarsa da, burada tək işləmir, 150 adam işləyir, bazar deyil ki, həmin dəqiqə pulunu ala. Amma imkanımız da azdır, borc tapıb, sabah onun pulunu verəcəyik”,- deyə briqadir əlavə etdi.\n"Mən burada kiməm ki!”\nBriqadirin sözlərinə görə, o, kimsənin haqqını yemir: "Mən boyda ağsaqqal kişi səhv deyir? Qoy, düzdən ötrü adamın başını kəssinlər, amma bil ki, düz olduğuna görə kəsdilər. Düzü heç kim əyə bilmir, amma əyri heç vaxt düzəlmir. Mən burada kiməm ki! Briqadirəm. Dedim ki, o adam bir həftədir işləyir, 300 manatdan çox pul alıb”.


Avropa çempionatı: Boksçumuz ermənini məğlub etdi » Fanat.az\n09:41 18.06.2021 175\nFanat.Az Boks Federasiyasının rəsmi saytına istinadən xəbər verir ki, 41 ölkənin qatıldığı yarışın ilk günü Azərbaycan millisinin üzvləri üçün uğurlu alınıb. Rinqə çıxan 4 boksçumuzun hər biri mərhələ adlayıb.\nQeyd edək ki, yığmamızın 7 boksçu ilə təmsil olunduğu yarışda final görüşləri iyunun 24-də olacaq. 320 min mükafat fondu olan çempionatın qalibi 8 min, gümüş medalçısı 4 min, 3-cü yerin sahiblərinin hərəsi 2 min dollar qazanacaq.İtaliyanın Rozeto-deli-Abrutstsi şəhərində 22 yaşadək boksçular arasında Avropa çempionatına start verilib. 41 ölkənin qatıldığı yarışın ilk günü Azərbaycan millisinin üzvləri üçün uğurlu alınıb. Rinqə çıxan 4 boksçumuzun hər biri mərhələ adlayıb.\nMəhəmməd Abdullayevdən qələbə şərhi


Qənirə Paşayeva Yaqub Zurufçu ilə görüşüb\n11:41 07.04.2021 Ölkə\nMM-nın Mədəniyyət komitəsinin sədri Qənirə Paşayeva Yaqub Zurufçu ilə görüşüb, onu 65 illik yubileyi münasibəti ilə təbrik edib\nMilli Məclisin Mədəniyyət Komitəsinin sədri Qənirə Paşayeva Azərbaycan Respublikasının Əməkdar artisti, vokalist Yaqub Zurufçu ilə Mədəniyyət Komitəsində görüşüb, onu 60 illik yubileyi münasibəti ilə təbrik edib:\n"Hörmətli Yaqub müəllim,\nSizi – görkəmli Azərbaycan sənətkarını, dünyanın müxtəlif ölkələrində yaxşı tanınan vokalisti 65 illik yubileyiniz münasibəti ilə təbrik edir, möhkəm can sağlığı, yeni yaradıcılıq uğurları diləyirəm!\nSiz 1956-cı il aprelin 8-də Təbriz şəhərində doğulmusuz. 7 yaşında təhsilə başlamış, elə o illərdə şəhərin uşaqlar proqramında iştirak edərək "Cücələrim" mahnısı ilə ün qazanmısız. 11 yaşında isə xalq və bəstəkar mahnılarını məharətlə ifa etməyə başlamış, beləliklə 15 yaşında Təbriz Milli Televiziyasında ilk dəfə çıxış etmisiz.\nSiz 19 yaşında Tehran Universitetinində təhsilə başlamış, eyni zamanda Tehran operasının xorunda öz musiqi fəaliyyətinizi davam etdirmisiz. 1979-cu ildə Almaniyaya köçdükdən sonra Hamburq şəhərində, daha sonra ABŞ-ın Florida ştatındakı Miami Universitetində vokal sənəti üzrə kamil musiqi təhsili almısız.\nSiz harada yaşamağınızdan asılı olmayaraq, bütün dövrlərdə, Azərbaycana, mədəni irsimizə, özəlliklə milli musiqimizə sevdalı olmuş, mədəniyyətimizi təbliğ və tərənnüm etmisiz.\nSiz “Ayrılıq” mahnısı ilə Azərbaycan Respublikasında hələ ötən yüzilliyin 80-ci illərinin sonunda geniş şöhrət qazanmısız və 1989-cu ildə ilk dəfə respublikamıza gəlmisiz.\n15 iyul 2009-cu ildə Siz rəsmən Azərbaycan Respublikasının vətəndaşlığına qəbul edilmiş, həmin il, sentyabrın 17-də isə Azərbaycan Respublikasının Əməkdar artisti adına layiq görülmüsüz.\nMillət, mədəniyyət və dil sevdanız övladlarınıza qoyduğunuz adlarda da parlaq şəkildə görünməkdədir: Dəniz, Dalğa, Atilla!\nSizi yubileyiniz münasibəti ilə Mədəniyyət Komitəsi adından bir daha təbrik edir, ən xoş diləklərimizi yetirirəm"!\nQ.Paşayeva Y.Zurufçuya Komitə adından Təbrik Məktubu, Qarabağ motivli xatirə hədiyyələri təqdim edib.\nY.Zurufçu səmimi görüş və təbrik üçün Komitə sədrinə təşəkkür edib.\nİranın Nətənz Atom Elektrik Stansiyasındakı qəzanın səbəbi terror aktıdır - AÇIQLAMA - YENİLƏNİB - FOTO


Elman Rüstəmov: “Koronavirusdan öncə də neftin qiymətində dəyişkənliyin şahidi olduq”\n15 March 2020 - 22:58\nElman Rüstəmov:“Koronavirusdan öncə də neftin qiymətində dəyişkənliyin şahidi olduq”\n“Dünyanın iki nəhəng iqtisadi qüvvəsi – ABŞ-la Çin arasındakı ticarət savaşı təbii ki, qlobal ticarətə da təsir göstərməyə başladı”.\nBunu REAL TV-yə müsahibəsində Azərbaycan Mərkəzi Bankının (AMB) sədri Elman Rüstəmov deyib.\nE.Rüstəmovun sözlərinə görə, “Brexit” özü də qlobal iqtisadiyyata mənfi təsir edib: ““Brexit”, bütövlükdə Avropa iqtisadiyyatında baş verən proseslər və onun qlobal iqtisadiyyata təsirini çox ciddi qiymətləndirmək lazımdır. “Brexit” prosesinin başlanması və sonu təbii ki, de-fakto olaraq başlanğıcını ordan götürür. Qlobal iqtisadi artım, qlobal ticarət və bizim üçün ən önəmli olan neftin qiyməti – bunlar çox sıx asılıdır.\nXatırlasaq, görərik ki, bütövlükdə 2018-2019-cu illərdə Beynəlxalq Valyuta Fondu (IMF) qlobal artım proqnozunu düz 5 dəfə təsis edib. Hamısı da aşağı salınmaya doğru. 2019-cu ildə əldə edilən qlobal iqtisadi artım 2008-ci ilin əvvəlində, yəni böhrandan qabaqkı dövrə aid olan artım səviyyəsinə gəlib düşüb. Yəni ən aşağı səviyyədə idi”.\nAMB sədri 2020-ci ildə baş verən dalğalanmanın da koronavirusla əlaqədar olduğunu açıqlayıb:\n“Koronavirusdan öncə də biz neftin qiymətində dəyişkənliyin şahidi olmuşuq. 2018-ci ildə neftin qiyməti 72 ABŞ dolları idi, 2019-cu ildə bu 64 ABŞ dollarına düşdü. 2020-ci ilin əvvəlindən də volatililik (qiymətlərin müntəzəm dəyişkənliyi -red) başladı və neftin qiyməti düşdü.\nBu ilin əvəllərindən qlobal iqtisadiyyatda baş verən proseslər koronavirusla əlaqədar idi. Bəlkə Çin iqtisadiyyatının rolu tam qiymətləndirilmir. Yadınızdadırsa, İngiltərə bir zamanlar “dünya emalatxanası” adlandırılırdı. Bu gün Çin haqqında da belə deyirlər, amma məncə, bu, daha geniş məfhumdur.\nAyrı-ayrı vaxtlarda dünya iqtisadiyyatının artım hissəsinin 35-40%-ni Çin iqtisadiyyatı verir. Bu, olduqca böyük rəqəmdir”.


QHTXEBER: Şuranın dəstəyilə Sumqayıtda məktəb psixoloqları üçün təlimlər keçirilib\nqhtxeber.az Azərbaycan Respublikasının Prezidenti yanında Qeyri-Hökumət Təşkilatlarına Dəstəyi Şurasının maliyyə dəstəyilə “Qadın Təşəbbüsü və Sosial Problemlərin Həllinə Yardım” ictimai birliyi “Sumqayıt şəhəri və yaxın bölgələrdə insan alverinə qarşı əhalinin maarifləndirilməsi, insan alverinin qurbanları və potensial qurbanlara sosial xidmətlərin təşkili” layihəsini icra edir.\nLayihə çərçivəsində Sumqayıt şəhəri ərazisində psixoloqların maarifləndirilməsi üçün “Seminar, təlim və sənədləşmə işlərinin təkmilləşdirilməsi”, məktəbdə davamiyyəti zəif və öyrənmə çətinliyi olan uşaqlarla fərdi işin təşkili, risk qrupuna daxil olan valideynlərə uşaqları ilə birlikdə psixoloji, pedaqoj və fərdi inkişaf planının hazırlanması sahəsində psixoloqlara dəstək göstərilir.\nSumqayıt Şəhər Təhsil Şöbəsinin müdiri Arzu Əlizadənin təşəbbüsü ilə Sumqayıt Şəhər Təhsil Şöbəsinin inspektoru Səxavət Qənbərov, “Qadın Təşəbbüsü və Sosial Problemlərin Həllinə Yardım” ictimai birliyinin sədri Zenfira Mustafayeva ilə birlikdə görüşlər keçirilib və birgə fəaliyyət planı hazırlanıb.\nBu fəaliyyət planına əsasən Sumqayıt şəhəri 11 nömrəli orta məktəbdə məktəb psixoloqları üçün təlim keçirilib. Təlimin keçirilməsində əsas məqsəd psixoloqların məktəblərdə risk qrupuna daxil olan uşaqlarla işin təşkili bacarıqlarının artırılması, bu uşaqların valideynləri ilə münasibətlərinin düzgün qurulması, müəllim-valideyn-şagird üçbucağının yaradılması, təhsildən geri qalmış uşaqların diqqət mərkəzində saxlanılması və onlarla işin təşkili bacarıqlarının artırılması olub.\nTəlimçi Vüsalə Əmraslanova iki gün ərzində 40-dan çox məktəb psixoloqlarına bu sahədə fəaliyyətin daha da yaxşılaşdırılması üçün bilik və bacarıqların artırılmasında dəstək olub.\nSonda hər bir psixoloqa müvafiq materiallar və sənədlər paylanılıb. İki günlük təlimin nəticəsi olaraq psixoloqlara müvafiq sertifikatlar verilib. Təlimin yekununda təşkil olunmuş qiymətləndirməyə əsasən müəyyən edilib ki, iştrakçıların hamısı təlimin təşkilini, təlimçinin bu sahədə bilik və bacarıqlarını yüksək qiymətləndirblər.


63 min adama “məzar” olan xəstəxanada indi onların ruhu gəzir – FOTO | XEBER TOPLAYICISI\nBirinci vitse-prezident Mehriban Əliyeva İslamiadada güləşçilərin mükafatlandırma mərasimlərində iştirak edib – VİDEO – YENİLƏNİB\nMay 19, 2017 ulu Dünya xəbərləri Şərh yoxdur\tНовость смотрели: 52\nABŞ-ın Kentukki ştatında 1920-ci illərdə inşa edilən "Waverly Hills" xəstəxanası içində ölən 63 min insanın ölüm qoxusunu hələ də "havasında daşıyır".\n"Waverly Hills" 1900-cü illərin əvvəllərində Amerikada vərəmin təhlükəli ölçüdə yayılmağa başladığı bir zamanda inşa edilib. O dövrlərdə vərəmin çarəsi olmadığından da bu xəstəliyə yoluxan hər kəsi bir mənalı olaraq cəmiyyətdən uzaqlaşdırmaq məqsədiylə bu xəstəxanaya gətirirlərmiş.\nÖlən xəstələr xəstəxananın ən məşhur hissələrindən olan 150 metrlik "Ölüm tuneli" kimi tanınan tuneldən keçirilərək dəfnə aparılırdılar.\nXəstəxana bağlandıqdan 1 il sonra isə əqli qüsurlu şəxslər üçün fəaliyyət göstərməyə başlayır. 1982-ci ildə yenidən bağlanır.\nTam bir faciə filmi kimi keçən illər ərzində xəstəxana ilə əlaqəli ortaya onlarla tükürpərdici iddialar atılır. Bir çox insan hələ xəstəxananın dəhlizində ölən insanların ruhlarının gəzdiyini iddia edir.


Yeni "Renault Logan", "Sandero" və "Sandero Stepway" satışa çıxarılır\n11 Aprel 2013 15:43 (UTC+04:00)\n2013-cü ilin yazında "Renault" şirkəti çoxdan gözlənilən yeniliklərini - sələflərinin uğurlarını təkrarlayaraq, Azərbaycan avtomobil bazarını fəth etməyə qadir yeni "Renault Logan", "Sandero" və "Sandero Stepway" modellərini satışa çıxarır.\n"Logan" və "Sandero" Azərbaycan müştərilərinə artıq tanışdır. Bu modellərin artan satış göstəriciləri onların ən başlıca üstünlükləri - qiymət/keyfiyyət/etibarlılıq nisbətindən irəli gəlir.\n"Renault Logan" dünya bazarına 8 il əvvəl buraxılıb. Bu müddət ərzində avtomobil nişanının müştəriləri dəyişərək daha tələbkar olublar və tələbatları da dəyişikliyə uğrayıb. Bazarın tələblərinə cavab verərək, "Renault" şirkəti artıq tanınmış "Renault Logan", "Sandero" və "Sandero Stepway" modellərinin yeni nəslini istifadəyə verir.\nDİZAYNDA MÜHÜM DƏYİŞİKLİKLƏR\nYeni "Renault Logan" - müasir və özünəməxsus ailəvi sedan.\nYeni Logan-ın dizaynı tam dəyişilib. İri loqotipli kuzovun ön hissəsi "Renault" avtomobillərinin yeni dizayn-konsepsiyasını əks etdirir. Kuzovun süzgün görünüşü, yeni fənərlər və radiator toru sayəsində model daha cazibəli, dinamik və zərif təsir bağışlayır. Beləliklə, avtomobilin xarici görünüşü daha müasir və mötəbər şəkil alıb.\nHəmişəki kimi, yeni "Renault Logan" - qiymət və funksionallığın ən uğurlu nisbətidir. Yeni "Logan" əsl ailəvi avtomobil olaraq qalır. Onun salonunda 5 nəfər rahat şəkildə yerləşir. Baqaj bölümünün həcmi 510 l-ə bərabərdir. Oturacaqları 1/3-2/3 formatında qatlayaraq baqaj bölümünü artırmaq mümkündür. Avtomobilin interyeri də müasirləşib. Alət paneli artıq daha erqonomik və cazibədardır. Üstəlik, avtomobilin salonundakı naxış-bəzək işlərinin keyfiyyəti keçmiş versiyalarla müqayisədə nəzərəçarpacaq dərəcədə yüksəlib.\nYeni "Renault Sandero" - yığcam və sərfəli xetçbek.\nYeni Sandero-nun xarici görünüşü də əhəmiyyətli dərəcədə dəyişilib. Kuzovun ön hissəsi dizaynının tam yenilənməsi nəticəsində yeni "Sandero" daha müasir və cazibəli yığcam xetçbek görkəmindədir. Üstəlik, avtomobilin funksionallığı artıb. "Sandero", əvvəlki kimi, kuzovun həcminə (320 l) görə bütün rəqiblərini üstələyir. Bundan başqa, arxa oturacaqlar 1/3-2/3 formatında qatlanır.\nYeni "Renault Sandero Stepway" - özünəməxsus tərz, komfort və funksionallıq.\nYeni, parlaq və daha təsiredici dizayn, artırılmış klirens, kuzovun qoruyucu elementləri - bütün bunlar yeni "Renault Sandero Stepway" modelini əsl offrouder xasiyyətli edir. Yenilənmiş dizayn sayəsində yeni "Sandero Stepway" gənc və dinamik müştəri auditoriyasını, əlverişli qiymətə yaraşıqlı avtomobil əldə etmək istəyənləri cəlb etməlidir. Bu modelin də funksionallığı artıb: 320 l həcmli baqaj bölümünü arxa oturacaqların 1/3-2/3 formatda qatlayaraq böyütmək mümkündür.\nMüştərilərin ən yüksək tələblərinə cavab verərək, bütün 3 model rəqiblərindən müsbət cəhətdən fərqlənərək, müasir avadanlıqlarla təchiz edilib:\n- kruiz-kontrol və surət məhdudlaşdırıcı\n- ön elektrik şüşə qaldırıcıları, sürücü tərəfdən - impulslu\n- audio sistem CD-MP3, 2x15 Вт + AUX + sükana yaxın coystik\n"Renault" avtomobilləri "Renault Azərbaycan" diler mərkəzində təqdim ediləcəklər.\nÜnvan: Bakı.ş, Babək prospekti, 28 D. Тelefon: (+994 12) 447 27 21\n"Renault" zavodunda yanğın - Fəhlə yandı\nHadisə 8 Avqust 11:27\nİqtisadiyyat 10 İyun 13:20\nİqtisadiyyat 26 Fevral 09:53\nHadisə 21 Oktyabr 2018 21:37\n10 mindən çox "Renault" avtomobili geri çağırılıb\nCəmiyyət 6 İyun 2017 21:08\n"Renault" Azərbaycana tədarüklərə başlamağı planlaşdırır\nBiznes və iqtisadiyyat xəbərləri 24 Avqust 2016 15:51


Daşınmaz əmlak satışı üçün bir elan təqdim edin - Novokosino, Moskva\nMoskvanın Novokosino ərazisindəki daşınmaz əmlak satışı üçün bir elan yerləşdirin. Moskva və Moskva vilayətində pulsuz elanlar lövhəsi.\nMoskvanın Novokosino ərazisindəki daşınmaz əmlakın satışı üçün bir elan göndərmək istərdinizmi? Sizin üçün ən təsirli həll yolu 495.city reklam saytında daşınmaz əmlak satışı üçün bir elan yerləşdirməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR daşınmaz əmlak satışı üçün bir elan təqdim edin. Novokosino, Moskva, 495. şəhər bülleten lövhəsində çox sadədir.


Trampın "feyk" həmləsi: "Karl Vinson" Şimali Koreyaya yox, başqa istiqamətə gedib\n19 Aprel 2017 12:51\nABŞ prezidenti Donald Trampın bəyanatına əsasən Şimali Koreya sahillərinə yollanmalı olan "Karl Vinson" təyyarədaşıyanı və onu müşayiət edən zərbə qruplaşması əslində başqa istiqamətə gedib. Bu barədə ABŞ-ın Sakit okean komandanlığı bildirir.\nXatırladaq ki, ötən həftə Тramp Şimali Koreyaya hərbi gəmilər göndərdiyini elan edib. Bu, Koreya yarımadasında gərginliyi və müharibə riskini xeyli artırıb. ABŞ komandanlığı bildirmişdi ki, Sinqapur sahillərində mənzillənmiş "Karl Vinson" təyyarədaşıyanı Avstraliyaya istiqamətində üzməkdə ikən qəfil əmrlə istiqamətini dəyişşib və Şimali Koreya sahillərinə doğru istiqamət alıb. Gəminin aprelin 15-də, yaxud 16-da Yapon dənizinə çatacağı gözlənilirdi.\nLakin indi ABŞ silahlı qüvvələrinin Sakit okean komandanlığı bəyan edib ki, başda "Karl Vinson" gəmisi olmaqla zərbə qruplaşması əvvəlcə avstraliyalı hərbçilər ilə birgə təlimləri başa çatdırmalıdır. Başqa sözlə, Tramp gəmilərin göndərilməsi barədə elanını verən zaman onlar Şimali Koreyadan Avstraliya doğru hərəkət ediblər. Bunun düşünülmüş yalan, planların dəyişməsi və ya anlaşılmazlıq olub-olmaması hələlik bəlli deyil.\nŞimali Koreya və ABŞ-ın son günlər bir-birinin ünvanına bir sıra kəskin bəyanatlar veriblər. Şimali Koreya xəbərdarlıq edib ki, ABŞ tərəfdən mümkün zərbəyə nüvə zərbəsilə cavab verəcək. ABŞ prezidenti Donald Tramp da öz tərəfindən Şimali Koreya "problemini həll edəcəyinə" söz verib.\nÖtən gün Cənubi Koreyanın "Yonhap" agentliyi hökumət qaynaqlarına istinadən bildirmişdi ki, ABŞ Şimali Koreya sahillərinə doğru daha iki təyyarədaşıyan-"Ronald Reyqan" və "Admiral Nimitz"i də göndərir. Bildirilirdi ki, "Karl Vinson" təyyarədaşıyanı Yapon dənizinə aprelin 25-də daxil olacaq, həmin günlərdə daha iki təyyarədaşıyan onlara qoşulacaq. Ancaq ABŞ komandanlığı hələlik Şimali Koreya istiqamətind qüvvələrin cəmləşdirilməsi planlarını şərh etmir. Prezident Tramp bildirib ki, o, əvvəlki administrasiyalardan fərqli olaraq öz planını əvvəlcədən teleqrafla hamıya car çəkməyəcək. Və Şimali Koreyaya dair atılan addımlar sürpriz olacaq.\nBu sürpriz nədən ibarət olacaq? Hələlik demək çətindir, ancaq Donald Tramp özünü seçki kampaniyası zamanı və prezident seçiləndən sonra mətbuatı tez-tez onun barəsində "feyk xəbərlər" yaymaqda günahlandırırdı. İndi isə belə görünür ki, "Karl Vinson" təyyarədaşıyanının Kim Çen Inı cəzalandırmaq üçün göndərildiyi barədə bəyanatın özü "feyk" olub...


Səfir: "Şəkini bəyənirəm, amma Quba cənnətdir, nağıllarda olduğu kimi” | 1news.az | Xəbərlər\nSəfir: "Şəkini bəyənirəm, amma Quba cənnətdir, nağıllarda olduğu kimi”\n13:02 - 11 / 07 / 2017\nPakistanın Azərbaycandakı fövqəladə və səlahiyyətli səfiri Səid Xan Mohmandın 1news.az-a müsahibəsi\n- Cənab səfir, Azərbaycan-Pakistan siyasi münasibətləri yüksək səviyyədədir. Sizin fikrinizcə, digər hansı sahələrdə əlaqlərin inkişafına, gücləndirilməsinə ehtiyac var?\n-Əslində hesab edirəm ki, biz münasibətlərimizi hansısa çərçivəyə salmalı deyilik. Yəni münasibətlərimiz hərtərəfli inkişaf etməlidir. Çünki bizim münasibətlərimiz hər zaman ölkə başçıları səviyyəsində irəlliləyib, genişlənib. Son 25 ildə üç Pakistan prezidenti və üç baş naziri Azərbaycana səfər edib. Xalqlarımız da bir- birini dəstəkləyir. Pakistan Azərbaycanın İslam Əməkdaşlıq Təşkilatında göstərdiyi dəstəyi, Kəşmirlə bağlı mövqeyini yüksək qiymətləndirir. Ölkələrimiz arasında mənəvi, mədəni, tarixi bir bağlar var. Son zamanlarda iki ölkə arasında 16 müqavilə imzalanıb. Bu, o deməkdir ki, əməkdaşlığımız bir istiqaməti deyil, bütün istiqamətləri əhatə edir.\n-Pakistan Dağlıq Qarabağ münaqişəsində Azərbaycana hər zaman dəstək verib və Ermənistanı bir dövlət kimi tanımır. Rəsmi İslamabad Qarabağ məsələsində bundan sonra hansı addımları atmağı düşünür?\n“Pakistan Azərbaycana dəstək göstərməkdə davam edəcək”\n- Pakistan Dağlıq Qarabağ münaqişəsində Azərbaycanı birmənalı və qətiyyətli şəkildə dəstəkləyir. Biz bütün beynəlxalq təşkilatlarda, forumlarda bu dəstəyi açıq şəkildə bəyan edirik. Eyni zamanda BMT Təhlükəsizlik Şurasının qətnamələrini dəstəkləyirik. Pakistan mənəvi, siyasi diplomatik dəstəyini hər zaman göstərməkdə davam edəcək. Bunu vacib edən amillərdən biri budur ki, bizim problemimiz eynidir. Pakistanın Kəşmir, Azərbaycanın isə Qarabağ problemi var. Biz hər kəsdən daha əvvəl sizin ağrınızı, acınızı başa düşürük. Biz Ermənistanı bir dövlət kimi tanımamağa davam edəcəyik və diplomatik əlaqələr qurulmayacaq. Əslində, Kəşmir, Qarabağ münaqişələri bütün müsəlman dünyasının problemidir. Bu məsələləri İslam Əməkdaşlıq Konfransı Təşkilatında da müzakirə olunmalıdır.\nDünyada çox sürətli qlobal dəyişikliklər baş verir, ona görə də bu məsələnin ən qısa zamanda həllini tapması üçün müsəlman ölkələri birləşib, bunu İƏT-də və başqa forumlarda müzakirə etməli, orda daha əvvəl qəbul olunmuş qətnamələrin həyata keçirilməsi ilə bağlı bir sıra işlər görülməlidir. Yaxın zamanlarda İƏT XİN rəhbərlərinin görüşü olacaq, bu münaqişənin yenidən müzakirə olunması daha yaxşı olardı. Bilirsiniz ki, 2012-ci və 2014-cü illərdə Pakistan Xocalı soyqırımı ilə bağlı qətnamələr qəbul edib. 2012-ci ildə qəbul edilmiş qətnamə ilə Pakistan Xocalı soyqırımını tanıyıb. Ötən il isə Pakistan Senatının xarici əlaqələr komitəsi Ermənistanın Qarabağı qeyri-qanuni işğalı ilə bağlı bəyannamə ilə çıxış edib. Parlamentimizdə də belə bir sənəd qəbul olunub.\n- Cənab səfir, siz münaqişələrin sülh yolu ilə həllinə inanırsınız?\n-Biz münaqişələrin sülh yolu ilə həllini istəyirik. Çünki bu münaqişələr artıq siyasi deyil, insan hüquqları məsələsinə çevrilib.Ona görə ki, Dağlıq Qarabağ münaqişəsi nəticəsində bir milyona yaxın insan qaçqın və məcburi köçkün düşüb. Eyni məsələlər Kəşmirdə də hökm sürür. Ona görə də bu məsələlər insan hüquqları probleminə çevrilib. Qarabağ, Kəşmir problemi ilə əlaqədar olaraq BMT-nin Təhlükəsizlik Şurası bir sıra qətnamələr qəbul edib. Bu qətnamələr həyata keçməlidir.\nBiz istəyirik ki, bütün münaqişlər sülh, danışıqlar yolu ilə həllini tapsın. Hər bir münaişəni sülh yolu ilə həll etmək mümkündür.\n-Ermənilər bu il Dağlıq Qarabağda keçirdikləri qondarma “referendum”u Pakistandan olan müşahidəçinin izləməsi barədə yalan məlumat yaymışdılar. Pakistan XİN bunu təkzib edən bəyanat yaydı. Bu ay isə “prezident seçkiləri” keçirməyi planlaşdırılar. Onların yenidən Pakistanla bağlı təxribata əl atacaqları gözləniləndir. Sizcə bunda məqsədləri nədir?\n-Məqsəd əlbəttə ki, bizim münasibətlərə xələl gətirməkdir. Amma heç nəyə nail ola bilməzlər. Dünyada elə bir ölkə yoxdur ki, həm onun parlamenti, həm də Senatı Ermənistanın işğalı ilə bağlı qətnamə qəbul etsin. Bizim mövqeyimiz sarsılmaz və dəyişməzdir. Bu məlumatlar hamısı yalandır. Əslində Ermənistan Dağlıq Qarabağı qeyri- qanuni olaraq işğalda saxlandığı üçün o ərazidə baş verən hadisələrlə bağlı verilən bütün məlumatlar da qeyri- leqal və saxtadır.\n“Azərbaycan bizim üçün yeni bazardır”\n-Azərbaycan son illər qeyri-neft sektorunun inkişafı ilə bağlı vacib islahatlar aparır. Bu sahədə iki ölkənin münasibətləri necədir?\n-Azərbaycanla Pakistan arasında iqtisadi sahədə əməkdaşlıq inkişaf edir. Pakistandan bir sıra məhsullar Azərbaycana ixrac olunur. Meyvə-tərəvəz, tekstil, pambıq, gələcəkdə isə əczaçılıq, əməliyyat avadanlıqlarının, idman mallarının, dəri məmulatlarının Azərbaycana ixracı başlayacaq. Turizmlə bağlı da müəyyən inkişaf nəzərə çarpır.\nBundan əlavə, bu ay ərzində Bakıda Azərbaycan-Pakistan ticarət üzrə işçi qrupunun ilk iclası keçiriləcək. Pakistandan ticarət nazirinin başçılığı ilə 8 nəfərdən ibarət nümayəndə heyəti bu iclasda iştirak etmək üçün Bakıya gələcək.\n-İşçi qrupunun iclasında hansı məsələlər müzakirə olunacaq?\n-Tərəflər əsasən iqtisadiyyatın inkişafı üçün imkanları nəzərdən keçirəcəklər. Ticarət dövriyyəsinin artırılması üçün daha nələrin edilə biləcəyinə baxılacaq. 2017-ci ilin fevral ayında Prezident İlham Əliyevlə Pakistanın baş naziri Məhəmməd Navaz Şərif arasında keçirilən görüşdə qərara gəlindi ki, illik kapitalın həcmi 10 dəfə artırılsın. Bundan sonra isə birgə işçi qruplar yaradılması qərara alınıb. Kənd təsərrüfatı və başqa sahələrdə belə işçi qrupları yaradılacaq. Yəni işçi qrupları bütün sahələri əhatə edəcək. Pakistan daha çox Avropa və Amerikaya bazar kimi baxırdı. Tekstil, dəri məmulatlarını bu ölkələrə ixrac edir və onlarla biznes qurudu Azərbaycan bizim üçün yeni bazardır. İşçi qrupunun görüşü görüş də iki ölkə liderlərinin təşəbbüsü və göstərişi ilə keçirilir. Bildiyiniz kimi bizim liderlər arasında münasibətlər, siyasi, diplomatik əlaqələrimiz çox yüksək səviyyədədir. İki ölkənin Milli Məclisində Dostluq Qrupları fəaliyyət göstərir. Yəni siyasi əlaqələrimiz çox güclüdür və bunu digər sahələrə də yaymaq çox yaxşı olardı. Bu, həmçinin xalqlarımızı daha da yaxınlaşdıracaq.\n“ASAN” vizanın tətbiqindən sonra bir çox insan Pakistandan Azərbaycana səfər etməyə başlayıb\n- Turizm sahəsində müəyyən inkişafın olduğunu qeyd etdiniz. Bu sahədə hansı irəliləyişə nail olunub?\n-ASAN viza sisteminin tətbiqindən sonra bir çox insan Pakistandan Azərbaycana səfər etməyə başlayıb. Hətta mənin dostum da hazırda burda səfərdədir. Bu sahənin inkişafı üçün vacib amillərdən biri birbaşa hava əlaqəsinin olmasıdır. Əvvəl bu, Türk Hava Yolları ilə həyata keçirilirdi, amma sonra dayandırıldı. Hava əlaqəsi olduğu halda çox insan Azərbaycana gələcək. Pakistan çox böyük ölkədir. Orda bir çox insan Qafqaz dağlarını görmək arzusundadır. Çünki bu bizim folklorun bir parçasıdır. Bəzi insanlar yay tətilində məhz Bakıya gəlir və mənim evimdə qonaq olurlar.\nTurist şirkətləri Pakistana səfər edib, ordakı həmkarları ilə tanış olub, fikir mübadiləsi aparsalar, bu da turizmin inkişafında çox böyük rol oynayar. Bizim də gözəl bölgələrimiz var, azərbaycanlılar ora gedə bilər. Mənim Pakistandan olan qonağım Qubada oldu və çox bəyəndi.\n-Turistlər üçün getdikləri ölkənin təhlükəsiz olması çox vacib şərtlərdən biridir. Azərbaycan bilirsiniz ki, sabit və təhlükəsiz ölkədir. Pakistan turistlərin təhlükəsizliyi üçün nə dərəcədə təhlükəsizdir?\n-Pakistan əslində çox təhlükəsiz ölkədir. Hindistanla sərhəd xətti bir qədər təhlükəlidir, amma ölkəmizin özü turistlər üçün təhlükəsiz yerdir.\n- Azərbaycanda ən çox bəyəndiyiniz məkan hardır?\n“Şəkini bəyənirəm, amma Quba cənnətdir, nağıllarda olduğu kimi”\n-Mən ilk dəfədir ki, burda yayı görürəm. Qışda Azərbaycan XİN-in təşkilatçılığı ilə Şəkidə səfərdə oldum. Bilirsiniz ki, həm də Pakistanın Gürcüstanda səfiriyəm və Azərbaycanın bölgələrini görmək üçün Gürcüstana maşınla getmişəm. Şəkini bəyənirəm, amma Quba cənnətdir, nağıllarda olduğu kimi, Qubaya vurğunam. Mən Qubada olanda həftəiçi idi, amma ordakı turist sayından çox təəccübləndim. Bu, o deməkdir ki, turizm Azərbaycanda inkişaf edir. Həmçinin, Pakistanda da elə mənzərəli, tarixi yerlər çoxdur, şərait də çox gözəldir, beş ulduzlu gözəl otellərimiz var. Pakistana daha çox ABŞ, Almaniya, Yaponiya, Birləşmiş Krallıq, Yunanıstandan turistlər gəlir. Avropalılar və amerikalılar yaşıllığı, dağları çox sevirlər. Pakistanda çox böyük tarixi mərkəzlər, beş min, üç min illik şəhərlər var və insanlar oraya böyük maraq göstərirlər. 20-dən çox məkan UNECKO-nun Mədəni İrs siyahısına daxil edilib.\n-Birbaşa hava reysinin açılması müzakirə olunur?\n-Mən hər zaman Xarici işlər Nazirliyinin əməkdaşları ilə görüşəndə vurğulayıram ki, hava əlaqəsinin olması insanları bir- birinə daha yaxın edəcək. Turizmin inkişafı üçün iki yol var. Birincisi, turist şirkətlərinin bir- biri ilə əlaqələr qurub, qarşılıqlı səfərlər etməsi,ikincisi isə hava əlaqəsi. Turist şirkətləri razılığa gəldikdən sonra hansısa hava şirkətlərini bu məsələyə cəlb edə bilərlər. AZAL-da bunu edə bilər. Məsələn, mən hər zaman AZAL-la uçuram. Bakı- Dubay- İslamabad çox gözəl bir bağlantı olardı. Amma birbaşa hava əlaqəsi olsa, bu, üç saatdan az zaman aparar və insan axını da daha çox olardı. AZAL Dubaya hər gün uçuş həyata keçirir, amma həftədə iki dəfə Bakı-Dubay-İslamabad reysi həyata keçirə bilər. Geri qayıdanda isə qayıdanda birbaşa İslamabad- Bakı reysi ilə uça bilər.\nSəfər edən insanların sayı artdıqca birbaşa uçuşlara da başlamaq mümkündür. Azərbaycanın turist şirkətləri ölkənin 3-4 şəhəri haqqında məlumat versələr, Bakını təbliğ etsələr, bu kifayət edər. Kəraçidə 20 milyondan çox, Lahorda 15 milyondan, başqa şəhərlərdə 10 milyondan çox insan yaşayır. Təbliğatın aparılması Pakistandan Azərbaycana turist axını yaradar. Amma yenə qeyd edirəm ki, hava əlaqəsi ən böyük məsələlərdən biridir. Turizm sahəsi iqtisadi əlaqələrimizin inkişafında böyük bir rol oynaya, insanları bir- birinə daha çox yaxın edə bilər.\nƏslində ölkələrimiz bir- birindən uzaqda olduğu üçün Pakistanda bir çox insan müraciət edir ki, Azərbaycana getmək təhlükəsizdirmi? Yəni onlar Qarabağ münaqişəsinə görə bunu soruşurlar. Təbii ki, insanların məlumatsız olması çox pisdir. Ona görə də təbliğatın aparılması vacibdir. Pakistan çox böyük ölkədir, 200 milyon əhalisi var. İki ölkənin bir-birindən yaralanması üçün çox gözəl imkanlar var.\n20 Yanvar şəhidlərinin ailələrinə və əlillərinə birdəfəlik maddi yardım ödənilibBu gün, 15:40Zabrat qəsəbəsində yol və kanalizasiya problemi var - VİDEOBu gün, 15:37Gəncədə oğurluq edən və silah saxlayan şəxslər saxlanılıb - FOTOBu gün, 15:22ADDA-da 20 Yanvar hadisələrinin ildönümü ilə əlaqədar tədbir keçirilibBu gün, 15:02ANAMA mina təhlükəsi olan kəndlərdə İcma Komitələri yaradıbBu gün, 14:53Səməd Seyidov Fransa xarici işlər nazirinin Milli Assambleyada söylədikləri ilə bağlı bəyanat veribBu gün, 14:48Buraxılış imtahanlarının proqramları açıqlanıbBu gün, 14:38Azərbaycan hərbçiləri Türkiyədə təlim kursuna qatılıb - FOTOBu gün, 14:32Goranboyda minaya düşən gəncin son durumu açıqlanıbBu gün, 14:15Nursultan Nazarbayev ömürlük vəzifələrindən azad edilibBu gün, 14:07Qazaxıstanın yeni müdafiə naziri təyin olunubBu gün, 13:56Aralarında qadın olan narkokuryerlik edən daha 8 nəfər saxlanılıb - FOTO - VİDEOBu gün, 13:3920 Yanvar şəhidi ailələri və əlillərinə 135 mənzil, 100-dək avtomobil verilibBu gün, 13:34Yanvarın 20-nə olan hava proqnozu açıqlanıbBu gün, 13:32Yeni səhiyyə naziri kimdir? - DOSYEBu gün, 13:25XİN 20 Yanvar faciəsi ilə bağlı bəyanat yayıbBu gün, 13:08Abşerona yeni icra başçısı təyin edilibBu gün, 13:01Azərbaycan neftinin qiyməti 90 dolları ötübBu gün, 12:56Ərdoğan Putin və Zelenskini danışıqlar üçün Türkiyəyə dəvət edibBu gün, 12:50İradə Gülməmmədova icra başçısı vəzifəsindən azad edilibBu gün, 12:47


44 günlük müharibədə qazandığımız qələbə-Azərbaycan xalqının tarixi qələbəsidir. » Arasdirma.info\n44 günlük müharibədə qazandığımız qələbə-Azərbaycan xalqının tarixi qələbəsidir.\nErmənistanın təxribatına və növbəti hərbi təcavüzünə cavab olaraq Azərbaycan xalqı torpaqlarımızın işğaldan azad edilməsi, Ermənistanın sülhə məcbur edilməsi, BMT Təhlükəsizlik Şurasının məlum qətnamələrinin tələblərinin yerinə yetirilməsi, məcburi köçkünlərin öz doğma torpaqlarına qayıtması və ədalətin bərpası üçün Vətən müharibəsinə başladı. Bu müddət ərzində Azərbaycan xalqı ilə yanaşı, bütün dünya ermənilərin nə qədər vandal, vəhşi xislətə malik olduqlarının bir daha şahidi oldu. Döyüş meydanında ağır məğlubiyyətlərlə üzləşən Ermənistan ordumuzun hər yeni uğuruna yalnız bir o qədər aciz, azğın və namərd şəkildə reaksiya verirdi. Ermənistan ordusu dəfələrlə döyüş meydanından uzaq olan, hərbi obyektlərin olmadığı və mülki vətəndaşların məskunlaşdığı Azərbaycan torpaqlarını hədəf alaraq raket və mərmilər vasitəsilə kütləvi itkilərə səbəb olan terror aktları törətdi.\nÜstəlik bu hadisələrin qadağan olunmuş silahlar vasitəsilə həyata keçirilməsi düşmənin azğınlığını iki qat artırırdı.\nYaşanan dəhşətli hadisələr bütün dünyanı sarsıtsa da, xalqımız döyüş ruhunu, birliyini və iradəsini itirməyərək daha da əzmlə və mərdcəsinə Ali Baş Komandanı və ordumuzu dəstəkləməyə davam etdi. Həyatını itirmiş mülki həmvətənlərimizin qisasını isə rəşadətli ordumuz döyüş meydanında müvəffəqiyyətlə aldı. Müasir texnologiyalara yiyələnən, son nəsil silahlara sahib olan Azərbaycan Ordusu tarixi, əzəli torpaqlarımızı işğaldan azad etmək uğrunda beynəlxalq hüquq çərçivəsində legitim döyüşlər apardı və Böyük Zəfərimizi xalqımızın tarixinə həkk etdi. Azərbaycan sentyabrın 27-də başlanan İkinci Qarabağ müharibəsini hərbi-siyasi yolla 44 günə bitirdi. Bu əməliyyatlar nəticəsində müzəffər Azərbaycan Ordusu Cəbrayıl, Füzuli, Zəngilan, Qubadlı şəhərlərini, Azərbaycan xalqının tarixində, mədəniyyətində və qəlbində xüsusi yeri olan, Qarabağın tacı sayılan Şuşa şəhərini, Zəngilan rayonunun Mincivan, Ağbənd, Bartaz qəsəbələrini, Xocavənd rayonunun Hadrut qəsəbəsini və bir çox kəndlərini, Tərtər rayonunun Suqovuşan kəndi, Xocalı və Laçın rayonlarının bir neçə kəndləri daxil olmaqla ümumilikdə 300-dən çox yaşayış məntəqəsini, həmçinin Ağdərə, Murovdağ və Zəngilan istiqamətlərində mühüm strateji yüksəklikləri işğaldan azad etdi.\nRəşadətli Azərbaycan əsgər və zabitləri addım-addım irəliləyərək, Ermənistanın uzun illər ərzində qurduğu mühəndis-istehkam sistemlərini yarıb keçdilər, torpaqlarımız qəhrəman əsgər və zabitlərimizin, şəhidlərimizin qanı və canı bahasına azad edildi. Dövlətçiliyimizin ən şərəfli səhifələrini yazan bu Zəfərlə Azərbaycan faşist ideologiyasından bəhrələnən Ermənistanın 30 illik işğalına son qoymaqla yanaşı, bir güllə atmadan, bir şəhid vermədən Ağdamı, Kəlbəcəri və Laçını işğaldan azad etdi və dünyada qalib xalq, məğlubedilməz dövlət kimi özünü yenidən təsdiqlədi.\nPrezident İlham Əliyevin qeyd etdiyi kimi: “… Bizim qələbəmiz tarixi Qələbədir. Biz bir neçə rayonu döyüş meydanında düşməndən azad etdik, üç rayonu düşməni məcbur edərək qaytardıq və beləliklə, Dağlıq Qarabağ münaqişəsini həll etdik. İndi artıq Dağlıq Qarabağ münaqişəsi yoxdur. Əgər kimsə hesab edir ki, bu münaqişə hələ də davam edir, səhv edir. Bu gün Dağlıq Qarabağda yaşayan insanlar Azərbaycan vətəndaşlarıdır. Mən bir daha demək istəyirəm, onlar görəcəklər ki, vahid Azərbaycan dövləti çərçivəsində onların yaşayışı yaxşı olacaq. Onlar bu səfalətdən canlarını qurtaracaqlar. Baxın, biz indi Bərdədən Ağdama dəmir yolu çəkirik. Ağdamdan Xankəndiyə məsafə 20-30 kilometrdir. Amma Ermənistan paytaxtından Xankəndiyə gəlmək üçün neçə saat vaxt sərf etmək lazımdır - yük maşınları ilə bəlkə də on saat. Özü də çətin dağ yolları ilə. Ağdamdan isə Xankəndiyə yarım saat. Bu, gələcək perspektivlərimizi diktə edəcək. Ona görə biz buna hazır olmalıyıq və öz strategiyamızı, öz taktiki addımlarımızı elə atmalıyıq ki, bundan sonra bu bölgədə bir dənə də təhlükə mənbəyi olmasın. Əlbəttə ki, bunun qarantı Azərbaycan Ordusudur”.\nBəli 2020-ci ilin 8 noyabr tarixi - Şuşanın işğaldan azad edildiyi gün bütün Azərbaycan xalqı üçün Zəfər günü kimi günü yadda qaldı. Bu gün hər birimiz qürur, böyük sevinc hissləri yaşayırıq. Biz Qarabağ uğrunda aparılan döyüşləri zəfər ilə başa çatdırdıq. Torpaqlarımızı ordumuzun gücü və əsgərlərimizin qəhrəmanlığı sayəsində qarış-qarış əldə etdik. Azərbaycanın Vətən müharibəsi nəticəsində öz ərazi bütövlüyünü bərpa etməsi böyük qələbədir və Azərbaycan xalqı tarixi qələbəsini də öz müdrik rəhbərinin başçılığı ilə qazandı.\nXətai rayon qeydiyyat şöbəsinin rəisi Leyla Süleymanova


Ana səhifə » Xəbər lenti\t» Hansı ağrıkəsici dərman təhlükə mənbəyidir?\nRusiyanın “Lenta.ru” xəbər portalının “Express”də dərc olunan məqaləyə istinadən yaydığı məlumata görə, Böyük Britaniya Milli Səhiyyə Xidməti populyar ağrıkəsici olan parasetamolun zərərlərini aşkarlayıb. Belə ki, həkimlər müəyyən ediblər ki, dərmanın kiçik bir dozası xoşagəlməz yan təsirlərə və əlavə reaksiyalara səbəb ola bilər. Həddindən artıq dozanın ən ümumi simptomlarının ürəkbulanma və qusma olduğu qeyd olunur. Mütəxəssislərin fikrincə, bunlar hepatotoksik dozadan sonra bir neçə saat ərzində baş verir və bu da öz növbəsində qaraciyər zədələnməsinə səbəb ola bilər.\nBununla yanaşı, parasetamolun həddindən artıq dozada qəbul edilməsi yuxululuq, dəridə sarılıq və qarın nahiyəsinin yuxarı hissəsində ağrı yarada bilər.


MediaXeber.az - Neft bazarında bu il təklif tələbi üstələyəcək - PROQNOZ\nABŞ-ın Energetika Nazirliyi yanında Energetika İnformasiyası Agentliyi (EIA) 2021-2022-ci illərdə neft və digər maye karbohidrogenlər bazarında tələbatın təklifi üstələyəcəyini gözləyir.\n"APA-Ecocomics"in EIA-in aylıq hesabatına istinadən verdiyi məlumata görə, 2021-ci ildə neft bazarında gündəlik təklifin 96,68 mln. barel (öncəki proqnoz – 97,1 mln. barel), tələbin isə 97,67 mln. barel (öncəki proqnoz – 97,5 mln. barel) səviyyəsində olacağı proqnozlaşdırılır. Beləliklə, EIA bu il neft bazarında 990 min barel həcmində defisit qeydə alınacağını proqnozlaşdırır.\nBununla yanaşı, qurum 2022-ci ildə neft bazarında təklifin 101,12 mln. barel (öncəki proqnoz – 101,2 mln. barel), tələbatın isə 101,32 mln. barel (öncə ki proqnoz - 101,33 mln. barel təşkil edəcəyini gözləyir.\nBeləliklə, EIA gələn il neft bazarında 20 min barel həcmində defisitin qeydə alınacağını proqnozlaşdırır.\nNeft bazarında təklif PROQNOZ


İrandan kartof idxalı - ATV.AZ\nİrandan kartof idxalı\n04.03.2020 22:06 407 dəfə oxunub\nSon vaxtlar İranda müşahidə olunan koronavirus epidemiyasına qarşı sərhəd buraxılış məntəqələrində qabaqlayıcı tədbirlərin gücləndirilib. Nazirlər kabineti tərəfindən 2 həftəlik müvəqqəti dövr ərzində Azərbaycan Respublikası və İran İslam Respublikası arasında dövlət sərhədlərinin məhdudlaşdırıcı rejim əsasında bağlanması barədə qərar qəbul olunub. Amma hazırda İrandan ölkəmizə gətirilən kənd təsərrüfatı məhsullarına qadağa qoyulmayıb. Əgər qadağa olarsa, bunun bizə təsiri ola bilərmi? Bununla bağlı növbəti sujetimizdə ….\nİrandan ölkəmizə gələn Kənd təssərüfatı məhsullarının əsas hissəsini kartof təşkil edir. Təkcə ötən il İrandan 45 milyon dollarlıq idxalın 30 faizi kartofun payına düşüb. Belə ki, İrandan ölkəmizə 54 min ton kartof gətirilib. Maraqlıdır, koronovirus təhlükəsi ilə əlaqədar İrandan idxala məhdudiyyət qoyulsa, yerli bazaar təsiri olacaqmı? Kənd Təsərrüfatı Nazirliyinin Aqrar Tədqiqatlar Mərkəzinin direktoru Firdovsi Fikrətzadənin sözlərinə görə, ciddi təsir gözlənilmir.\nFirdovsi Fikrətzadə bildirir ki, daxili bazarda qiymət artımı da olmayacaq.\nQeyd edək ki, ölkəmizdə kartof idxalından aslılığın getdikcə azalacağı proqozlaşdırıır. Belə ki, ölkəmizdə 350 min tonluq soyducu anbar infrastrukturunun formalaşması istiqamətində işlər bu il yekunlaşacaq. Bu həm də faraş kartofla yanaşı payızlıq kartofu da ixarc etməyə imkan verəcək.


Dünya şöhrətli ifaçı azərbaycanlı dizaynerin kolleksiyasından geyindi | marja.az\nDünya şöhrətli ifaçı azərbaycanlı dizaynerin kolleksiyasından geyindi\nDünya şöhrətli ifaçı Beyons azərbaycanlı dizayner Rüfət İsmayılın kolleksiyasına müraciət edib.\nBu barədə Rüfət İsmayıl özü sosial media hesabında məlumat verib. “Beyonsu 2019-cu ilin dəbli idman geyimində görmək məni həyəcanlandırdı”, - deyə Rüfət İsmayıl şəxsi “İnstagram” səhifəsində yazıb.\nQeyd edək ki, Rüfət İsmayıl “Affair” brendinin yaradıcısıdır. Rüfət İsmayıl kolleksiyaları Milan, İtaliya, Nyu-York, Dubay, Türkiyə və İran moda həftələri kimi möhtəşəm tədbirlərdə nümayiş etdirilən ilk və yeganə Azərbaycan və Türkiyə dizayneridir. Dizaynerin kolleksiyalarından birinin dünya moda sənayesinin əsas mərkəzi – “Pitti Uomo”da təqdim edilməsi onun beynəlxalq miqyasda istedadlı bir insan kimi tanınmasının göstəricisidir. Türkiyə Moda Dizaynerləri Assosiasiyası azərbaycanlı modelyer Rüfət İsmayılı “Türkiyənin ən yaxşı dizayneri-2018” mükafatına layiq görüb. Önun geyimləri Nyu-York Moda Həftəsində nümayiş olunub.


Belarusda yaralanan güc strukturları əməkdaşlarının sayı açıqlandı | Report.az\nBelarusda yaralanan güc strukturları əməkdaşlarının sayı açıqlandı Belarusda prezident seçkilərinin nəticələrinə qarşı başlayan etiraz aksiyaları zamanı nümayişçilərlə toqquşmada güc strukturlarının 21 əməkdaşı yaralanıb\nBelarusda prezident seçkilərinin nəticələrinə qarşı başlayan etiraz aksiyaları zamanı nümayişçilərlə toqquşmada güc strukturlarının 21 əməkdaşı yaralanıb.\n“Report” xəbər verir ki, bunu ölkənin Daxili İşlər Nazirliyi açıqlayıb.\nMəlumata görə, xəsarət alan 21 əməkdaşdan 5-i xəstəxanaya yerləşdirilib.\nQeyd edək ki, avqustun 9-da Belarusda prezident seçkiləri keçirilib. İllər sonra ölkədə böyük maraqla qarşılanan seçkilərdə, ilkin nəticələrə görə, hazırkı prezident Aleksandr Lukaşenko 6-cı dəfə qalib olub. Bunun sonucunda ölkənin bir sıra bölgələrində kütləvi dinc etirazlar başlayıb. Polislə qarşıdurmaya çevrilən nümayişlərdə minlərlə insanın saxlanıldığı, 1 nəfərin öldüyü, onlarla insanın yaralandığı bildirilir. Müxalifətdən olan A.Lukaşenkonun əsas rəqibi Svetlana Tixanovskaya güc strukturlarına üz tutaraq xalqa qarşı güc tətbiq etməməyə çağırıb. Etirazlar fonunda ölkənin MSK sədri Lidiya Yermoşına Hökumət evindən təxliyə edilib. Seçkilərdən 2 gün sonra S.Tixanovskaya təhlükəsizlik məqsədilə ölkəni tərk edərək Litvaya üz tutub.


1/8/2019 “Ən yaxşı məqalə” müsabiqəsi\n1. Əlilliyi olan şəxslərin məşğulluğunun təmin olunması üçün özəl qurumların səyləri;\n2. Əlilliyi olan şəxslərin məşğulluq (o cümlədən biznes) sahəsində uğurları;\n3. Əlilliyi olan şəxslərin məşğulluğunun təmin olunmasında internet resurslarının rolu;\n4. Əlilliyi olan şəxslərin işlə təmin olunma sahəsində qarşılaşdığı çətinliklər.\n· müsabiqə mövzusuna uyğun olmalıdır;\n· ən azı bir qəzet yaxud bir xəbər saytında dərc olunmalıdır;\n· məqalənin axırında bu mətn qeyd olunmaldır “Bu məqalə Azərbaycan Əlil Təşkilatları İttifaqı (ƏTİ) “UNIVERSAL DIZAYN” Müyəssərlik və Əlillik Adaptasiya Avadanlıqları MMC ilə əməkdaşlıqla Finlandiya Xarici İşlər Nazitliyinin maliyyə dəstəyi ilə həyata keçirilən “Hamı üçün layiqli iş” layihəsi çərçivəsində elan edilmiş müsabiqədə iştirak etmək üçün hazırlanmışdır”\n· Əlil Təşkilatları İttifaqının (Əlil Təşkilatları İttifaqı -ƏTİ İnformasiya portalı www.udpo.az | Facebook) səhifəsi tag olunmaqla ən azı bir sosial şəbəkədə yayımlanmalıdır;\n· Əlil Təşkilatları İttifaqının email ünvanına (info@udpo.az) göndərilməlidir (dərc edildiyi qəzet/internet xəbər saytının və yayıldığı sosial şəbəkələrin linkləri ilə birgə).\nMaterialların təqdim olunma müddəti elan dərc olunduğu tarixdən başlayır.\nSon təqdim olunma tarixi 09 noyabr 2021-ci il.\n1. Təqdim edilən məqalələrin qiymətləndirilməsi və müsabiqə qaliblərinin seçimi müstəqil ekspertlər tərəfindən aparılacaq.\n2. Seçim meyarlarına aşağıdakılar daxildir:\n· materialın verilən mövzuya uyğunluğu,\n· yazının peşəkarlıq səviyyəsi,\n· oxucu auditoriyasının genişliyi,\n· sosial şəbəkələrdə alınan rəylər.\n3. Məqalələrin hazırlanması zamanı konkret uğurlu tarixcələrin və yaxud problemli situasiyaların təsvir olunması tövsiyyə olunur.\n- I yer - 500 AZN\n- II yer - 300 AZN\n- III yer - 200 AZN\n- 7 nəfər həvəsləndirici diplom\nYuxarıda qeyd olunan layihə və müsabiqə haqqında ətraflı məlumat vermək üçün informasiya sessiyası keçiriləcək. İnformasiya sessiyasında iştirak etmək istəyən jurnalistlərdən avqustun 5-nə kimi info@udpo.az email ünvanına aşağıdakı məlumatları göndərməyi xahiş olunur:\n- Ad, soyad;\n- Çalışdığı qəzet yaxud xəbər portalının adı;\n- Əlaqə telefom və email ünvanı.\nBu xəbər 5194 dəfə oxunub


Bu ölkə adını dəyişdirmək qərarına gəldi\nBu ölkə adını dəyişdirmək qərarına gəldi\nİllərdir Makedoniya kimi tanıdığımız ölkə adının dəyişdirmək qərarına gəlib.\nFaktXəbər-in RT-yə istinadən məlumatına görə, mətbuat konfransında ölkənin baş naziri Zoran Zayev bildirib. Onun sözlərinə görə, bundan sonra Şimali Makedoniya Respublikası adlandırılacaqlar.\nTərəflər arasında adla bağlı iki 25 ildir davam edən mübahisə gedirdir və bu, Makedoniyanın NATO və Aİ-yə üzv qəbul edilməsinə mane olurdu. Afina qonşu ölkənin adının Yunanıstanın Makedoniya vilayəti ilə dəyişik salınmaması üçün ölkənin adının dəyişdirilməsini tələb edirdi.\nMəqalədə : Makedoniya\n13-02-2019 09:26 Makedoniya rəsmi şəkildə adını dəyişdi\n06-02-2019 14:32 Şimali Makedoniya NATO-nun üzvü oldu\n25-01-2019 09:33 Yunanıstanda etiraz aksiyasında qarşıdurmada 150 nəfər saxlanılıb\n20-11-2018 09:52 Hollandiya, Norveç və Makedoniya növbəti mərhələdə - VİDEO\n18-06-2018 22:00 Makedoniya ölkənin adına görə qarışdı\n26-03-2019 20:25 Çavuşoğlu: Ərəb dövlətləri İsrail məsələsində qorxularından səslərini çıxara bilmirlər\n26-03-2019 18:51 Avropa Parlamenti yay-qış saatını ləğv edir\n26-03-2019 16:49 Çin Rusiya brendlərini mənimsəyir\n26-03-2019 16:20 Somalinin paytaxtında terror aktı: Çoxsaylı qurbanlar var-VİDEO


İphone 6S-in təqdim olunacağı tarix açıqlandı\n08-08-2015 / 12:32\nSon vaxtlar Apple və Samsung arasındakı rəqabət daha da böyüyüb. Samsung Galaxy Note 5 telefonunu vaxtından əvvəl satışa çıxarması ilə planlarını açıqladıqdan sonra, Apple şirkəti yeni İphone-nun təqdim olunması ilə bağlı yeni qərar qəbul etməsi gözlənilir.\nXəbərlər-in xarici mətbuata istinadən verdiyi məlumata görə, Apple hər il sentyabrın 9-da təqdim etdiyi yeni İphone telefonunu bu il də həmin tarixdə təqdim edə bilər.\nApple sentyabrın 9-da yeni İphone modelini, Apple TV və yeni İpad-nı təqdim edəcək. Təqdim olunacaq İphone-nun görünüşündə heç bir fərq hiss olunmur, ancaq bəzi texniki parametrlər cəhətdən İphone 6-dan üstün olacaq.\nBunlardan biri də yeni Force Touch Technology funksiyasıdır. Bu funksiya ekrana toxunmanın həssaslığını yoxlayacaq. Bu da o deməkdir ki, Retina ekranındakı kiçik elektrodlardan istifadə edərək, incə toxunuşla sərt toxunuş arasındakı fərqi yoxlayacaq.\nYeni İphone modelində Force Touch Technology funksiyasından əlavə su keçirməyən korpus, batareyanın uzun müddət saxlaması, yüksək keyfiyyətli qrafika, safir kristal ekran kimi yeniliklər də olacaq.\niPhone 6S-də hansı yeniliklər olacaq?\nİphone 6S-də gözlənilən texniki parametrlər\niPhone 5SE-nin təqdim olunacağı tarix açıqlandı\niPhone 6s və iPhone 6s Plus təqdim olundu\nApple-dan 3 yeni iPhone-Tarixin ən böyük cihazı\niPhone 7 smartfonunun detalları açıqlanıb


Koogeek ev avtomatlaşdırması və sağlamlıq sahəsində təklif edir IPhone xəbərləri\nKoogeek ev avtomatlaşdırması və sağlamlıq sahəsində təklif edir\nGəlməsi Amazon Alexa, bütün spikerləri ilə İspaniyaya bizə ev otomasyonunda yeni imkanlar gətirir iPhone istifadəçiləri üçün və bu səbəbdən evdə avtomatlaşdırma üçün hansı aksesuarların alınacağını seçərkən geniş imkanlar açır.\nKoogeek, bu həftə bizə evimiz üçün HomeKit və Amazon Alexa ilə uyğun geniş çeşidli ev otomasyon aksesuarları təqdim edir. iPhone'umuza bağlı olaraq istifadə edə biləcəyimiz bir qan təzyiqi monitoru kimi hər zaman faydalı bir cihaz. Bu məhsullar aşağıdakı promosyon kodlarından istifadə edərək bir neçə gün satışa çıxarılacaqdır.\n1 Qol təzyiqi monitoru\n2 HomeKit üçün lampa tutacağı\n3 Alexa üçün ağıllı fiş\n4 HomeKit üçün qapı və pəncərə sensoru\nQol təzyiqi monitoru\nAğıllı telefonunuz üçün Amerika FDA və Avropa Birliyi tərəfindən sertifikatlaşdırma ilə təklif olunan etibarlılığı ilə qan təzyiqinizi və ürək döyüntülərinizi bilməyə imkan verən bir aksesuar. IPhone tətbiqi ilə işləmək çox asandır və onsuz da bu qan təzyiqi monitoru, təzyiqinizi yoxlamaq üçün lazımsız gəzintilər keçirməyinizə mane olacaq, əlbətdə ki, həkiminizin mütəmadi nəzarəti altında. Tam nəzərdən keçirməyimizə baxa bilərsiniz Bu linki. Qiyməti ümumiyyətlə 50,99 avrodur, lakin kodu istifadə edir COFOJYMM 40,79 Avro səviyyəsində qalır. Amazon-dan satın ala bilərsiniz Bu linki.\nHomeKit üçün lampa tutacağı\nBir çox hallarda işıq lampalarımızı ağıllılar üçün dəyişdirməyimiz yaxşı deyil, buna görə bu cihaz adi işıq lampalarımızı istifadə etməyə davam edə biləcəyimiz vacibdir, ancaq iPhone, iPad və Mac'ımızın Home tətbiqi ilə idarə edə bilərik əlavə olaraq HomePod vasitəsilə. Lampanıza qoyun və lampanı içərisinə vidalayın, getməyə hazırsınız. Tam nəzərdən keçirməyimizə baxa bilərsiniz Bu linki. Adi qiyməti 36,99, lakin J5XBWIN2 kodu ilə 29,59 avro qalır. Amazon-dan satın ala bilərsiniz Bu linki.\nAlexa üçün ağıllı fiş\nBu vəziyyətdə HomeKit ilə deyil, Amazon Alexa ilə uyğun bir cihazdan danışırıq. Bunu Koogeek tətbiqi ilə idarə edə bilərsiniz və ya bir Amazon Echo hoparlörünüz varsa, bu cihaza qoşulmuşu söndürmək üçün səsinizdən istifadə edə bilərsiniz (lazımi bacarıq hələ İspan dilində deyil, tezliklə gələcək). Google köməkçisi ilə də uyğun gəlir. Koogeek bizə iki fərqli paket təqdim edir və hər ikisi satışdadır:\nBir fiş, JNJ17,99H95 kodu ilə normal qiymət 23 € 13,49-da qalır (əlaqə)\nİki fiş, JNJ29,99H95 kodu ilə normal qiymət 23 € 22,49-da qalır (əlaqə)\nHomeKit üçün qapı və pəncərə sensoru\nBu, təəccüblü dərəcədə faydalı bir cihazdır. Öz-özlüyündə heç bir hərəkət etməməsinə baxmayaraq, hər qapı və ya pəncərə açıldıqda bildiriş göndərmək və ya evin ön qapısı açıldıqda işığı yandırmaq kimi işlərin yerinə yetirilməsinə xidmət edir. Tam nəzərdən keçirməyimizə baxa bilərsiniz Bu linki. Kiçik və təmkinli, adi qiyməti 29,99 avrodur və 3WYMWYWA kodu ilə 23,99 avro qalır istifadə Bu linki Amazon-a.\nMəqaləyə tam yol: İPhone xəbərləri » iPhone » İPhone Aksesuarları » Koogeek ev avtomatlaşdırması və sağlamlıq sahəsində təklif edir\n1 TB yaddaşa sahib iPad Pro, 6 GB RAM-ə sahibdir, qalan kapasiteler kimi 4 GB deyil\nMophie Powerstation XXL-i təhlil edirik


Azərbaycanın NATO ilə əməkdaşlığı məhsuldardır – NATO generalı – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzərbaycanın NATO ilə əməkdaşlığı məhsuldardır – NATO generalı\n“NATO-nun yeni konsepsiyası çərçivəsində Azərbaycanla əməkdaşlığın genişləndirilməsi və dərinləşdirilməsi üçün bütün vasitə və imkanlarımız var”, – Karlos bildirib.\nOnun sözlərinə görə, hazırkı məqamda bir neçə birgə layihə həyata keçirilir. “Biz Azərbaycanla mövcud və yeni layihələrin həyata keçirilməsi zamanı əməkdaşlığın genişləndirilməsinə ümid edirik”, – Karlos qeyd edib.\nO, bildirib ki, Azərbaycanın sülhməramlı qüvvələrinin Əfqanıstanda iştirakını yüksək qiymətləndirir.\nAzərbaycan və NATO-nun əməkdaşlıq perspektivləri 30 yanvar – 6 fevralda NATO Azərbaycan Beynəlxalq Məktəbinin (NISA) növbəti qış sessiyasının gedişində müzakirə olunacaq.\nAzərbaycanla NATO arasında əməkdaşlığın əsası 1994-cü il mayın 4-də “Sülh naminə tərəfdaşlıq” proqramı çərçivəsində qoyulub. Azərbaycan bu proqramın ilk iştirakçıları sırasında ATƏT-ə üzv 27ölkədən biri olub.\n1996-cı ilin aprel ayında qarşılıqlı əlaqələrin konkret istiqamətlərini müəyyən edən “Sülh naminə tərəfdaşlıq” proqramı çərçivəsində rəsmi sənəd imzalanıb. Hal-hazırda bu proqrama uyğun olaraq, Azərbaycan ona həvalə olunmuş 50 tərəfdaşlıq tapşırığını yerinə yetirir.\n2005-ci il avqustun 3-də Azərbaycan Prezidenti İlham Əliyev “Azərbaycan Respublikasının NATO ilə fərdi tərəfdaşlıq üzrə fəaliyyət planının təsdiq olunması haqqında” fərman imzalayıb.\nHazırda “Azərbaycan Respublikasının NATO ilə fərdi tərəfdaşlıq üzrə fəaliyyət planı”nın ikinci mərhələsi çərçivəsində əməkdaşlıq həyata keçirilir.


İki qəzetin adı "qara siyahı"ya düşdü\n15 İyul 2014 19:00\nMətbuat Şurasının (MŞ) "Reket jurnalistika"ya qarşı Mübarizə Komissiyası 2 KİV-in adının MŞ-nin "qara siyahı"sına salınmasına dair rəy çıxarıb.\nMŞ-nin mətbuat xidmətindən Publika.az-a verilən məlumata görə, bu gün Şuranın "Reket jurnalistika"ya qarşı mübarizə Komissiyası iclasını keçirib. Komissiyanın sədri, "İki sahil" qəzetinin baş redaktoru Vüqar Rəhimzadə iclasın gündəliyinə tövsiyə olunan məsələlər barədə məlumat verib. O bildirib ki, ümumilikdə 20 kütləvi informasiya vasitəsi barədə məsələnin müzakirəsi nəzərdə tutulub. Bunlardan 4-ü Şuranın Şikayətlər üzrə Komissiyası, digərləri isə MŞ Katibliyi tərəfindən təqdim olunub.\nKomissiya üzvləri araşdırmalardan sonra 2 KİV-in adının MŞ-nin "qara siyahı"sına salınmasına dair rəy çıxarıblar. Bunlar "Kafkaz news" və "Azad Azərbaycan Respublikası" qəzetləridir. "IV hakimiyyətin səsi" qəzetinə isə Azərbaycan Mətbuat Şurasının xəbərdarlığının olunması məqsədəmüvafiq sayılıb.\n"Azpolitika" gündəlik ictimai-siyasi online qəzeti (azpolitika.info) barədə çıxarılan rəydə bu xəbər portalından şikayət doğuran materiallarda "Azərbaycan Jurnalistlərinin Peşə Davranışı Qaydaları"nın prinsip və bəndlərinin tələblərinin pozulduğu göstərilib. Bütün bunları sayt rəhbərlyinin nəzərinə çatdıran komissiya ona gələcək fəaliyyətində bu kimi halların təkrarlanmamasını tövsiyə edib.\nİclasda digər məsələlər ətrafında da müzakirələr aparılıb, görüləcək tədbirlər müəyyənləşdirilib.